Дисидент Добро Ћук узвраћа ударац - Небојша Вукановић инфо – Требиње\nBivši gradonačelnik Trebinja i odbornik aktuelnog saziva lokalnog parlamenta Dobroslav Ćuk nije kandidat na listi SNSD-a za lokalne izbore, i tako se njegova politička karijera polako završava jer ga je „prekrižio“ gen-sek Luka Petrović, nastavljajući svoju politiku skidanja glava i uklanjanja svih potencijalnih konkurenata i onih koji mogu da ga ugroze. Luka je došao do vrha i na čelo trebinjskog SNSD-a, postao poslanik 2014. godine, tako što je zabio nož u leđa, smijenio i uklonio svog mentora Marka Mitrovića, a vremenom je uklonio sve one koje je smatrao konkurentima i protivnicima u stranci, te se okružio poltronima, kumovima i poslušnicima. Pored Dobra prekrižen je i drugi odbornik SNSD-a Željko- Kelja Vučurević, koji neće imati priliku da se bori za drugi mandat jer Luka u njega nema povjerenje, a zanimljivo da na listi SNSD-a nema Nataše Gadže, iako je prije nekoliko dana bila najavljena na dvorskim portalima.\nUprkos strahovlada, pritisku i teroru, mnogi ne sjede skrštenih ruku i smatraju da je pravi momenat za tihu osvetu, koja se servira hladna, a poraz Mika dr Ćurića i SNSD-a u novembru značio bi smjenu i kraj karijere Luke Lučiana Petrovića. Ćuk je 2012. djelimično izgubio izbore jer ga je Luka minirao na svakom koraku, kako bi preuzeo Partiju i postao gradonačelnik, a sada je prava prilika da mu uzvrati na pravi način. Dobroslav Ćuk ne krije da će raditi protiv Luke i Mika, što potvrđuje i činjenica da je na mojoj stranci javno „lajkovao“ komentar i objavu Miša Miljanovića, koji je dezertera Luku kritikovao zbog vrijeđanja boraca i tražio da kaže na kom je ratištu i u kojoj vojnoj jedinici bio tokom rata.\nCrvena „Služba“ sve detaljno prati, posebno moj blog koga se boje više od zmije, i nema sumnje da je Luka već obavješten kako ga Dobro javno kritikuje i podržava napade na netu i društvenim mrežama, i da je Ćuk odlučio da javno pošalje poruku Luki i svojim partijskim kolegama.\nĆuk nije jedini, još je mnogo bivših visokih funkcionera SNSD-a, čija imena ne želim da spominjem kako im ne bi napravio problem, koji su nezadovoljni i koji će iz sjenke da rovare, glasaju i rade protiv Mika i Luke.\nBio sam veliki kritičar Dobroslava Ćuka jer je Trebinje 8 godina stagniralo, propuštene su prilike, mnoge stvari su rađene pogrešno i nisu bile na svom mjestu, ali je Dobro bio veliki demokrata u odnosu na današnje lokalne tirjane koji sve ugušiše i uništiše. Ćuk jeste kontrolisao Radio Trebinje, određene medije i novinare koji su mu se ulizivali, ali nije bila ovakva strahovlada, teror, cenzura, snažan pritisak, ucjene, tortura, prijetnje, otkazi.. Ćuk bi ponekad pomogao sirotinji i izašao im u susret, iako nisu bile njegove pristalice i članovi SNSD-a, dok danas i pas lutalica u azilu mora da ima crvenu traku, maše repom i umiljava se kad Miko i Luka svrate na Obodinu ako želi da dobije oglodanu koščicu iz gradskog budžeta.\nMnogi u SNSD su frustrirani represijom, mobingom, ucjenama i stalnim pritiskom, priželjkuju slobodu i uklanjanje osionih partijskih moćnika, a glasanje protiv vlasti u novembru, u tišini, bez puno „ofiranja“ i pompe, prava je prilika za osvetu i skidanje jarma sa vrata, ne samo građana Trebinja već i većine članova SNSD-a.\nTrebinje borci Dobro Luka osveta Ćuk\nPreobraženje u Trebinju


Osmeh za migrante u Beogradu\nNaslovna » BG svaštara » Za lepši dan u Beogradu » Osmeh za migrante u Beogradu\nKatarina Vidaković 15. avgust 2015. Za lepši dan u Beogradu Postavite komentar\nDo pre nekoliko meseci, migrante u Beogradu bismo primetili samo ukoliko bi progovorili između sebe, za nas nepoznatim jezikom.\nZatim ih je bilo sve više u blizini beogradskih saobraćajnih čvorišta, da bi, u poslednje vreme, postali centralna tema medija i predmet izjava visokih zvaničnika srpske političke scene.\nBeograđani i gosti Beograda su se zamislili nad sudbinom ljudi koji dane i noći provode u parkovima; neki su se zabrinuli, neki uplašili, neki su se rastužili, neki saosećali…\nKo su ljudi na našim ulicama, koji su posle višemesečnog putovanja, iscrpljeni, po sopstvenom uverenju blizu planiranog cilja? Hajde da odvojimo neko vreme od našeg uobičajenog dana u Beogradu i saznamo ponešto o zemljama iz kojih dolaze.\nOni dolaze iz biblijske Sirije, razorene građanskim ratom, zemlje u kojoj je nastao prvi alfabet i prvi notni sistem… iz Damaska, najstarije prestonice na svetu, u kojoj su živeli sveti apostoli, a progonitelj hrišćana Savle se čudom preobratio u Pavla.\nU Damasku je i danas glava Svetog Jovana Krstitelja i Suk al Hamadija na kojem je engleska kraljica Elizabeta Druga svojevremeno naručila materijal za venčanicu…\nDolaze i iz Avganistana, zemlje na Putu svile, domovine Haleda Hoseinija, čije se knjige prepune emocija „Lovac na zmajeve“, „Hiljadu čudesnih sunaca“, „A planine odjeknuše“, sa najvećom pažnjom čitaju širom sveta.\nMigranti u Beogradu komuniciraju obično na arapskom ili persijskom, melodičnim jezicima poezije i najvećih srednjovekovnih naučnih otkrića.\nU manjem broju oni u Srbiju stižu iz Eritreje, Somalije, Sudana, Malija… Predela starih kraljevstava na pesku, o kojima je lepo saznati zanimljive, slične bajkama, istorijske podatke, u toplim beogradskim večerima.\n… mi, ponosni na slogan „Beograd je svet“, na srpsko gostoprimstvo, na akademsko nasleđe metropole i želju za ličnim obrazovanjem i znanjem… mi, ponosni na veru i običaje, na toleranciju prema različitostima, na dugu istoriju Balkana, humanost i čast, demokratiju… mi ponosni na beogradske festivale i zainteresovanost stranih turista za naš grad… osmehnimo se iskreno migrantima i pažljivo im ponudimo pomoć.\nEmpatija, koju ne koristimo dovoljno, svima nam je urođena. Osećaćemo se dobro u Beogradu samo ukoliko se u Beogradu osećaju dobro i ljudi oko nas. (danubeogradu.rs)\nTagoviimigranti izbeglice migranti u beogradu za lepši dan u beogradu\nPrethodni Miki Darkwood Dub na splavu Soul Favela\nSledeći „Žabac Kreka“ u bioskopima od 20. avgusta


LSV: Poljoprivreda u Srbiji na nivou subsaharskih regiona - Politika - Dnevni list Danas\nPočetna » Politika » LSV: Poljoprivreda u Srbiji na nivou subsaharskih regiona\nLSV: Poljoprivreda u Srbiji na nivou subsaharskih regiona\nDok predsednik Aleksandar Vučić obilazi državu u kampanji „Budućnost Srbije“ najavljujući „ulaganja u razvoj poljoprivrede“, objektivni izvori tvrde kako stope rasta u poljoprivredi imaju na globalnom nivou samo najsiromašnije zemlje subsaharskog regiona, saopštila je Liga socijaldemokrata Vojvodine.\n0Piše: Danas Online 10. aprila 2019. 12.56 Izmenjeno: 13. aprila 2019. 04.04\nOd ukupnog stanovništva, 17 odsto se bavi poljoprivredom, poljoprivredna proizvodnja učestvuje u realizaciji BDP u intervalu od 9 do 11 odsto, a 48 odsto stanovništva živi u ruralnim područjima. Uprkos svemu tome, istraživanja pokazuju da je produktivnost rada merena ukupnom proizvodnjom po aktivnom proizvođaču, niža i od zemalja u okruženju, koje se još smatraju u tranziciji, a još više udaljena od razvijenih evropskih zemalja, navode iz Lige socijaldemokarata Vojvodine.\nLiga socijaldemokrata Vojvodine je kroz svoje aktivnosti, ali i rad pokrajinskih i republičkih poslanika ukazivala na osnovne probleme koje prave predstavnici vlasti u prethodnom periodu, ističe se u saopštenju.\nLiga socijaldemokrata Vojvodine je, kako se navodi u saopštenju, postavljala pitanja o nedoslednostima u potpisanom ugovoru sa nemačkim mesnim gigantom kao što je „Tenis“, upozoravala na rizike smanjenja investicija, manjeg broja zaposlenih u odnosu na obećano, kao i manju površinu obradivih površina koji su mu dati u zakup.\nKako navode, zbog iskustva u radu nekadašnjeg PIK „Kikinda“, naši stočari ne bi imali ništa protiv da „Tenis“ dođe sa savremenom mehanizacijom i metodama u radu. Ali, trebalo bi da ovdašnji proizvođači dobiju prioritet kao komitenti ovom mesnom gigantu, jer bi se na taj način podržala domaća poljoprivreda.\nProdajom i davanjem zemljišta u zakup globalnim kapitalistima, aktuelna vlast ostvaruje kratkoročnu dobit, ali građani gube na duge staze.\nIz LSV-a navode da je neophodno da se ponude odgovori i predlože mere koji će odgovoriti na sledeća pitanja: Koje se dugoročne mere planiraju? Šta država namerava da uradi na poljoprivredne proizvode nametne kao poželjne na tržištu regiona i Evropske unije? koje konkretne podsticajne mere planira da uvede za proizvođače u poljoprivredi, na koji rok i po kojim uslovima?\nJedino tako možemo pričati o budućnosti Srbije, zaključuju iz LSV-a.\nAleksandar Vučić, LSV, Poljoprivreda


Erdogan i Putin pozivaju na deeskalaciju na Bliskom istoku i na primirje u Libiji - Svet - Dnevni list Danas\nPočetna » Svet » Erdogan i Putin pozivaju na deeskalaciju na Bliskom istoku i na primirje u Libiji\nPredsednici Turske i Rusije, Redžep Tajip Erdogan i Vladimir Putin, upozorili su danas da bi dodatno korišćenje sile na Bliskom istoku vodilo novom krugu nestabilnosti i da bi naškodilo svačijim interesima.\n0Piše: Beta 08. januara 2020. 17.36\nPosle sastanka iza zatvorenih vrata u Istanbulu, dva lidera su u zajedničkom saopštenju izrazila duboku zabrinutost zbog eskalacije tenzija izmedju SAD i Irana, pošto je Teheran noćas ispalio balističke rakete na baze u Iraku koje koriste američke snage.\nNapad je izveden u znak odmazde za ubistvo iranskog generala Kasema Solejmanija u petak, po naređenju predsednika SAD Donalda Trampa, što su Erdogan i Putin nazvali „činom podrivanja bezbednosti i stabilnosti u regonu“.\nNa današnjoj ceremoniji otvaranja gasovoda Turski tok u Istanbulu, Erdogan je rekao da će se Turska diplomatski angažovati na smirivanju tenzija izmedju Vašingtona i Teherana.\n„Niko nema pravo da baci region, naročito Irak, u novu vatru zbog svoje lične koristi. Imaćemo konstantan dijalog i konsultacije s Rusijom i mojim dragim prijeteljem Putinom. Ako bog da, verujem da ćemo uz pomoć naših ruskih prijatelja prevazići ovu fazu nevolja“, naveo je Erdogan.\n„Vojno rešenje za konflikt u Libiji izaziva jedino dodatne patnje i produbljuje podele medju Libijcima. Obezbedjivanje momentalnog prekida vatre glavni je prioritet kako bi mogao da počne inkluzivni unutarlibijski politički proces pod nadzorom UN“, naveli su Putin i Erdogan u zajedničkom saopštenju.\nTurska podržava medjunarodno priznatu vladu u Tripoliju i počela je da joj šalje vojnike za trening i obuku, dok je Rusija uz generala Halifu Hiftera, koji ratuje protiv vlade u Tripoliju i kontroliše istok zemlje.\nLideri EU upozorili su danas u Briselu premijera Libije Fajeza Al-Seraja da ne dopusti turskim vojnicima dolazak na libijsko tlo i da ne pristane na sporazum s Turskom o prirodnom gasu, kako bi bila izbegnuta nova previranja u zemlji.\nIran, Redžep Tajip Erdogan, SAD, Vladimir PutinBeograd\nKremlj: Putin izbegava masovne skupove i testira se na korona virus


Studenti humanitarci za decu iz „Multiarta“ – Osmeh na dar | Oko Nas\nStudenti humanitarci za decu iz „Multiarta“ – Osmeh na dar\nHumanitarna fondacija „Osmeh na dar“ obezbedila je paketiće za decu iz ‘Multiarta’ i za jedan broj dece iz materijalno ugroženih porodica, koja pohađaju Osnovnu školu ‘Petar Petrović Njеgoš’. Кutije za prikupljanje pomoći bile su postavljene na fakultetima Univеrziteta u Novom Sadu i prikupljena sredstva, u novcu, igračkama i slatkišima, upotrebljena su za pravljenje paketića.\n„Naša Fondacija organizuje ovakve akcije više puta godišnje širom Vojvodine, ovo je druga godina da smo u Vrbasu, a želja nam je da barem na trenutak nekome pomognemo i skrenemo pažnju na činjenicu da se mnogi susreću sa brojnim problemima koje društvo treba da rešava“, rekla je Bojana Grgurević, članica fondacije i studentkinja iz Vrbasa. Posebnu zahvalnost za podršku akciji, Bojana je iskazala Jeleni Aleksić i njenom horu.\nSpecijalna novogodišnja priredba i dodela paketića za decu sa smetnjama u razvoju okupljenu u Udruženju građana „Multiart“, kao i za decu iz materijalno ugroženih porodica, održana je juče.\n„Vrbas je poznat kao grad velikog srca, to se pokazuje iz meseca u mesec, iz dana u dan, a najbolje se videlo ovih prazničnih dana. Nije poenta da neko dobije paketić, već je poenta deljenje problema koje proživljavaju brojne porodice u našoj opštini. Ova vrsta podrške nam mnogo znači, ali mi i dalje apelujemo na nadležne organe da se svi oblici socijalne zaštite realizuju i kod nas. Nismo oni koji žele da kritikuju, već da na delu pokažemo da se uz dobru volju može puno toga uraditi“, rekao je Boris Bijelović iz „Multiarta“.\nPrethodni članakDario Radoš iz Osijeka pobednik 22. Božićnog turnira u kuglanjuSledeći članakBožićna čestitka – Saopštenje OO SPS Vrbas


Brčanski Forum - Gradonačelnik Milić prisustvovao predaji odgovora na Upitnik Evropskoj komisiji\nPredsjedavajući Predsjedništva BiH Dragan Čović i predsjedavajući Vijeća ministara BiH Denis Zvizdić predali su danas predsjedniku Evropske komisije Jean-Claudeu Junckeru odgovore BiH na Upitnik Evropske komisije. Tim povodom danas je u službenu posjetu BiH stigao i evropski komesar za politiku proširenja i susjedstva Johannes Hahn.\nCeremoniji predaje odgovora u Predsjedništvu BiH prisustvovali su brojni predstavnici domaćih organa vlasti, uključujući i predsjednika Republike Srpske Milorada Dodika, premijera Federacije BiH Fadila Novalića i ministra finansija BiH Vjekoslava Bevande. Svečanoj predaji odgovora na Upitnik prisustvovao je i gradonačelnik Brčko distrikta BiH Siniša Milić.\nU procesu odgovaranja na Upitnik Evropske komisije učestvovalo je 1.100 različitih institucija sa svih nivoa vlasti, a koje su morale konsenzusom usvojiti sadržaj svakog odgovora iz Upitnika Evropske komisije.\nRiječ je o finaliziranju najznačajnijeg izazova administracije na svim nivoima vlasti na evropskom putu BiH.\nVlada Brčko distrikta BiH usvojila je sveobuhvatne odgovore na pitanja iz Upitnika Evropske komisije koji su upućeni Evropskoj komisiji. Brčko distrikt BiH je imao obavezu da odgovori na 1.660 pitanja iz različitih oblasti, što je uspješno i završeno.\nBosna i Hercegovina je 15. februara 2016. godine predala aplikaciju za članstvo u Evropskoj uniji. Evropski komesar za politiku susjedstva i pregovore o proširenju Johannes Hahn uručio je 9. decembra 2016. godine predsjedavajućem Vijeća ministara BiH Upitnik Evropske komisije. Ovim je Evropska komisija zvanično započela proces pripreme mišljenja o Zahtjevu za članstvo Bosne i Hercegovine u Evropskoj uniji, koji je predan Vijeću Evropske unije u februaru 2016. godine.


Papa Franja rekao je da je Vatikan spreman da posreduje u rešavanju krize u Venecueli, ako su svi saglasni, ali da je prvo potrebno preduzeti preliminarne korake u cilju približavanja sukobljenih strana.\nPapa, koji je govorio novinarima u avionu po povratku iz Abu Dabija, potvrdio je da mu je predsednik Venecuele Nikolas Maduro uputio pismo, ali da ga još nije pročitao.\n- Pročitaću pismo i videti šta se može uraditi, ali prvi uslov je da to zatraže obe strane. Mi smo sa svoje strane spremni - rekao je papa, odgovarajući na pitanje o mogućem direktnom posredovanju Vatikana.\nOn je naglasio da formalno posredovanje predstavlja poslednji korak u diplomatiji, te da je potrebno da Vatikan i drugi članovi međunarodne zajednice preduzmu neke preliminarne korake, uključujući napore da se dvije strane približe i da se pokrene dijalog.


SPUCG podržava studente u inicijativi za produžetak drugog nivoa studija | Analitika - Informativni Portal\nSPUCG podržava studente u inicijativi za produžetak drugog nivoa studija\nStudentski parlament Univerziteta Crne Gore kao krovna studentska\ninstitucija državnog Univerziteta podržaće studente u inicijativi\nda se produži rok za završetak drugog nivoa studija koji je postojao\nu prethodnom modelu studiranja i koji je trajao jednu studijsku godinu.\nObjavljeno: 09. 10. 2019 - 11:00 Promjenite veličinu teksta: A A A\nPodsjećamo da je krovna organizacija studenata UCG, još prošle godine, a uzimajući u obzir i posljednju urgenciju, u četiri navrata putem dopisa i sastanaka, iznijela stav da bi trebalo produžiti rok za studije po starom sistemu i o tome upoznala nadležne državne institucije.\nOvom inicijativom želimo da obezbijedimo mogućnost studentima koji su upisali studije po starom sistemu, da dobiju priliku da završe drugi nivo studija u trajanju od jedne akademske godine, a kako je to bilo definisano u trenutku kada su upisivali fakultet. Kao dodatni razlog zbog kojeg zahtjev studenata smatramo opravdanim, navodimo činjenicu da zakonski okvir još nije u potpunosti usklađen sa novim modelom studiranja, a na čemu takođe, insistiramo kao krovna studentska organizacija UCG.\nSPUCG uvijek je na strani studenata i zaštiti njihovih prava, pa će tako biti i ovog puta u uvjerenju da studenti s pravom iznose zahtjev da završe studije po modelu i dužini trajanja drugog nivoa studija, koji su važili u vrijeme njihovog upisa na fakultet, odnosno primjene prethodnog Zakona o visokom obrazovanju.\nDodatni argument za upućivanje ove inicijative ka nadležnim institucijama biće i potpisi studenata koje će Studentski parlament UCG prikupljati u četvrtak, 10. oktobra posredstvom studentskih vijeća na svim organizacionim jedinicma Univerziteta Crne Gore.


ARHIVA - Visoka predstavnica EU za spoljnu politiku Federika Mogerini sa predsednicima Kosova, Hašimom Tačijem i Srbije, Aleksandrom Vučićem\nU usvojenoj strategiji Evropske unije za Zapadni Balkan navodi se da bez normalizacije odnosa Beograda i Prištine, nije moguća dugotrajna stabilnost u regionu. U strategiji se naglašava da treba "hitno zaključiti sveobuhvatni, pravno obavezujući sporazum o normalizaciji". Šefica Kancelarije EU na Kosovu Natalija Apostolova rekla je da u strategiji ne postoji razlika između Kosova i drugih zemalja regiona.\nU strategiji Evropske Unije za Zapadni Balkan čije su predstavljanje putem video bima u Prištini pratili šefica Kancelarije EU Natalija Apostolova i novinari, navodi se da je napredak na evropskom putu i za Srbiju i za Kosovo čvrsto povezan sa napretkom o normalizaciji njihovih odnosa.\n“Bez delotvorne i sveobuhvatne normalizacije odnosa između Beograda i Prištine kroz dijalog koji pomaže EU dugotrajna stabilnost u regionu nije moguća. Sveobuhvatan, zakonski obavezujući sporazum o normalizaciji hitan je i presudan da bi Srbija i Kosovo mogli da napreduju na svom evropskom putu”, navodi se u strategiji.\nApostolova je nakon usvajanja strategije rekla da ne postoji razlika izmedju Kosova i drugih zemalja regiona. Prema njenim rečima perspektiva i uslovi koje treba ispuniti su isti i posvećenost i podrška od strane EU za svakog su jednaki i da neće biti alternativnog puta ni za jedne ni za druge.\n“Ova streategija je deo jedne naše veće strategije za jačanjem institucija, demokratskog okvira i jačanja politka. Kosovo mora da bude istiski posvećeno primeni sveobuhvatnih reformi. Najhitnije pitanje za Kosovo u adresiranju reformi je u oblasti vladavine prava i dobrog upravljanja kao i zajednički rad na pomirenju i dobrosusedkim odnosima. To podrazumeva odlučujucu borbu protiv organizovanog kriminala i korupcije, jače i samostalno sudstvo, jaču i efektivnu administraciju, što znaci da treba stvoriti obrazovni sistem koji priprema mlade Kosova za jaču i konkurentnu ekonomiju”, rekla je Apostolova.\nOna je kazala i da Kosovo mora da reši pitanje granice sa Crnom Gorom.\n“Postoji specifičan deo koji se odnosi na granice i način na koji će se to tretirati u procesu približavanja. Vi ste upoznati sa izjavom predsednika Junkera koji je nedavno rekao da strategija potvrđuje i da neće biti približavanja bez rešavanja pitanja granica. To je vrlo bitno, jer se to takođe odnosi i na našu zajedničku spoljnu politiku”, kazala je šefica Kancelarije EU u Prištini.\nApostolova je podsetila da uslov da Kosovo dobije viznu liberalizaciju, pored odlučnije borbe protiv organizovanog kriminala i korupcije, ostaje i demarkacija granice sa Crnom Gorom i apelovala na poslanike Skupštine Kosova da ratifikuje taj sporazum.\n“Svi dobro znate da to nije političko pitanje. Crnogorska strana je ratifikovala sporazum, to je unutrašnje političko rešenje koje mora biti rešeno od strane Kosova. Što pre to budete uradili utoliko će biti bolje za opšti proces liberalizacije viza. Moram naglasiti da postoji još jedan drugi kriterijum na koji se morate fokusirati, međutim demarkacija je lakša jer je glas za i protiv i mi se nadamo da će glas biti za”, rekla je Apostolova.\nPredsednik Skupštine Kosova Kadri Veselji rekao je da je Kosovo očekivalo više od Strategije Evropske unije za Balkan. On je na svom Fejsbuk nalogu napisao da je ipak “dobra vest da prvi put zemlje članice EU prihvataju i tretiraju Kosovo kao nezavisnu i suverenu državu, uključujući tu i države članice EU koje nas nisu priznale".


Konferencija Impact 2020 od 4. do 6. marta 2020. u Sarajevu\nNakon Zagreba i Beograda, najveće regionalno okupljanje socijalno odgovornih preduzetnika, kompanija, fondacija, neprofitnih organizacija i investitora u društveno preduzetništvo stiže i u Sarajevo! Konferencija Impact 2020 biće održana od 4. do 6. marta 2020. u sarajevskom Brew Imperial Society.\nI ove godine Impact konferencija okupiće preko 200 učesnika koji će imati priliku da se upoznaju, podele iskustva, sklope nova partnerstva i razgovaraju o stvaranju pozitivnog uticaja u regionu.\nImpact je dinamična konferencija na kojoj se dan ne provodi u sedenju i slušanju govornika. Učesnici će imati prilike da u različitim prostorima u Sarajevu razgovaraju o različitim temama, upoznaju govornike, investitore i uspešne preduzetnike. U Lonac startup studiju biće organizovane radionice i razgovor o načinu razmišljanja investitora.\nJutarnja kafa sa impact investitorima biće održana u tri zanimljiva prostora – legendarnoj Zlatnoj ribici, Vučku i Blind Tiger-u. Učesnici će moći da predstave svoje ideje, postave pitanja ili pridobiju podršku za razvoj svojih kompanija.\nKljučne sesije biće održane u BREW Imperial Society koji se nalazi u prostoru nekadašnjeg bioskopa Imperijal. Zanimljivo je da je prostor renoviran i kroz crowdfunding kampanju u kojoj je prikupljeno 10 000 američkih dolara. \nProgram konferencije je objavljen, a u narednim danima biće informacija i o novim govornicima i sesijama. Dosada su prisustvo potvrdili zanimljivi govornici koji će podeliti svoja iskustva i savete sa učesnicima. Karte za konferenciju mogu se kupiti online, a cena je različita za neprofitne subjekte, socijalna preduzeća i start-upove, fondacije, korporacije i investitore. Oni koji žele da putuju iz Zagreba i Beograda organizovanim prevozom, imaju mogućnost da rezervišu mesta u autobusu. \nImpact 2020 organizuje društveno odgovorna agencija Brodoto u saradnji sa ACT Group i Fondacijom Mozaik već treću godinu zaredom. Dosada je konferencija ugostila preko 500 učesnika i najveći je događaj ove vrste u Jugoistočnoj Evropi.


Moskva: Ukrajina uskraćuje građanima pravo na slobodno izjašnjavanje - Sputnjik Srbija\n19:14 26 Oktobar 2020\n15:16 12.09.2016 Preuzmite kraći link\nOdluka Kijeva da ne osigura bezbednost diplomatskih misija Rusije prilikom ruskih parlamentarnih izbora je uperena protiv građana Rusije na teritoriji Ukrajine i njihovog prava na slobodno izjašnjavanje volje, navodi se u saopštenju Ministarstva inostranih poslova Rusije.\nKako se navodi, takva odluka ukrajinskih vlasti predstavlja kršenje svih normi pristojnosti i pravila civilizovanog dijaloga.\n„Ukrajina koristi i ovu priliku kako bi učinila sve da dodatno pogorša odnose između Moskve i Kijeva“, ističe rusko ministarstvo.\nKijev onemogućio ruske parlamentarne izbore na teritoriji Ukrajine\nNavodi se i da je pokušaj ultimatuma Kijeva o tome da će omogućiti izbore ukoliko Moskva ne organizuje glasanje na Krimu i u Sevastopolju „u najmanju ruku smešan“.\nPrethodno je saopšteno da je Kijev uputio zvanično obaveštenje Moskvi o tome da parlamentarne izbore neće biti moguće organizovati u diplomatskim predstavništvima širom Ukrajine.\nIstovremeno, Vrhovna rada se obratila međunarodnoj zajednici sa molbom da se suzdrži od učešća u monitoringu parlamentarnih izbora u Rusiji i zatražila da ne prizna rezultate glasanja sa teritorija Krima i Sevastopolja.\nParlamentarni izbori u Rusiji biće održani 18. septembra.\nonemogućiti, parlamentarni izbori, Ukrajina


Nove donacije poslovne zajednice UNICEF-u u vrednosti od 246.160 američkih dolara : Nadlanu.com\nObjavljeno 15. apr 2020. / 14:00:11\nOd početka zdravstvene krize izazvane epidemijom COVID-19, UNICEF u Srbiji je, zahvaljujući podršci poslovne zajednice i pojedinaca, do sada prikupio ukupno 935.280,00 američkih dolaraza nabavku neophodne medicinske opreme, nabavku zaštitne opreme za zdravstvene radnike, kao i za dostavljanje higijenskih paketa za najugroženije porodice i decu.\n- UNICEF daje svoju punu podršku nacionalnim naporima da se zaštiti stanovništvo kroz nabavku kritično potrebne opreme za zdravstveni sistem, ali i obezbeđivanjem higijenskih sredstava za najugroženije porodice i decu. Veoma cenimo doprinos privatnog sektora našem radu – i za redovne programe za decu i u vanrednim situacijama poput ove sa kojom se sada svi suočavamo. Poslovna zajednica pokazala je istinsku solidarnost, i u uslovima ekonomske neizvesnosti deo svojih prihoda opredelila za pomoć društvu. Zahvaljujem svim kompanijama koje su donirale UNICEF-u kako bismo se zajedničkim snagama izborili sa korona virusom i sačuvali živote u Srbiji - rekla je Ređina De Dominićis, direktorka UNICEF-a u Srbiji.\nBroj kompanija koje su se odazvale našem pozivu govori da u poslovnoj zajednici postoji izražena svest da je zajedništvo ta snaga koja nam može pomoći. Čovečanstvo se suočava sa globalnom krizom koja ne prepoznaje granice i samo od našeg humanog i udruženog odgovora zavisi brzina kojom ćemo krizu prebroditi.\nCatena MediadonacijekoronavirusLidl SrbijaMultikom grupaReđina De DominićisSymphonyunicef


Tramp u prednosti u značajnim državama gde žive Srbi - Naši u svetu\nObjavljeno 25/10/20 u 21:00\nDirektor kancelarije Republike Srpske u Vašingtonu Obrad Kesić u intervjuu za Kosovo Onlajn istakao je da kandidat republikanaca i aktuelni predsednik SAD Donald Tramp uživa blagu prednost u odnosu na Džo Bajdena u državama koje su od najvećeg značaja za izbore 3. novembra, a u kojima je srpska zajednica najbrojnija.\nKesić ocenjuje da bi Srbija za SAD mogla biti važniji, pouzdaniji partner na Balkanu ukoliko Tramp osvoji drugi mandat.\nPripadnici srpske zajednice u SAD, kojih je najviše u državama Viskonsin, Mičigen i Ohajo, prema Kesićevim rečima, u velikoj meri podržavaju Trampa, međutim i članovi tima demokratskog kandidata Džo Bajdena zainteresovani su za podršku američkih Srba.\nOn naglašava da fokus Bajdenove kampanje na srpsku zajednicu govori u prilog tvrdnjama da su Srbi u Americi postali “mejnstrim” javnog i političkog života, pa se procenjuje da bi mogli da utiču i na ishod predsedničkih izbora.\nNa pitanje kako će i u kojoj meri ishod izbora uticati na američku politiku prema Balkanu, Kesić je rekao da ne treba strahovati oko mogućih rezultata predsedničkih izbora u SAD.\n“Kako god da se završe izbori neće biti nikakvih naglih promena američke spoljne politike, pogotovo u delovima sveta koji su na periferiji američkih vitalnih interesa. Naravno, ako pobedi predsednik Tramp, onda možemo da očekujemo da će njegova administracija, sa ambasadorom Grenelom na čelu, nastaviti sa projektima koje su započeli. U tom kontekstu, Srbija bi sigurno bila najvažniji i najpouzdaniji partner na Balkanu Trampovoj administraciji i u drugom mandatu. Ali, ako pobedi bivši potpredsednik Bajden, te inicijative koje je započeo Tramp bi zastale”, ocenio je Obrad Kesć.\nOn je ukazao da se, barem u prvih 12 meseci, ne očekuju velike promene u američkoj spoljnoj politici zbog toga što će sama Amerika, nevezano od toga ko će pobediti na izborima, ući dublje u svoju društvenu, političku i ekonomsku krizu.\nDonald TrampObrad KesićPredsednički izbori u SAD 2020.Serbs for Tramps\n“Razume li neko ovo”?! Tramp smestio još jednu zvrčku Bajdenu


AliQuantum | Projektovanje i Inženjering, Besplatne konsultacije, Cene, Idejno rešenje, Idejni i Glavni projekat, Cenovnik izgradnje, Cene materijala, Dozvole – Prva solarna elektrana na jugu Srbije\nU Leskovcu je jučer u ponedjeljak 27. Avgusta otvorena prva solarna elektrana na jugu Srbije, snage od 260 kilovat-sati (kW). Tom prilikom je istovremeno potpisan i ugovor za izgradnju još jedne elektrane na solarni pogon snage od oko 650 kW na teritoriji opštine Bojnik.\nPrilikom puštanja u rad solarne elektarne u Leskovcu, ministarka energetike, razvoja i zaštite životne sredine Zorana Mihajlović naglasila je da su prioriteti resornog ministarstva podizanje energetske efikasnosti i iskorištavanje potencijala obnovljivih izvora energije.\nNova solarna elektrana u Leskovcu može snabdevati strujom između 50 i 60 domaćinstava. Ona je mala po kapacitetu, ali je suština da je to početak izgradnje ovakvih kapaciteta, naglasila je Mihajlović i podsjetila da je to prvi objekat te vrste izgrađen na jugu Srbije. Potsetićemo da je na teritoriji Srbije predviđena izgradnja i jdne od najvećih svetskih solarnih elektrana o čemu možete čitati OVDE.\nPored tog MEGA projekta, na otvaranju prve leskovačke slarne elektrane je najavljena i izgradnja drugih manjih solarnih elektrana u 10 opština na jugu Srbije. Predviđa se da njihova ukupna snaga jednog dana kada budu izgrađeni iznosi oko 40 megavat-časova.


Rast podrške za Trampa, pad za Klinton\nDonald Tramp, pretendent za republikansku predsedničku nominaciju uživa podršku 33 odsto republikanskih birača, dok demokratskom kandidatu Hilari Klinton popularnost pada šest nedelja zaredom\nPrema najnovijim anketama lista Vašington Post i TV mreže ABC, Donald Tramp, pretendent za republikansku predsedničku nominaciju uživa podršku 33 odsto republikanskih birača što je za skoro deset odsto više nego u julu.\nNa drugom mestu sa 20 odsto je doktor Ben Karson, dok se za bivšeg guvernera Floride Džeba Buša izjašnjava svega 9 odsto birača. Za predsedničku nominaciju Republikanske stranke bori za sada se bori 15 pretendenata.\nPrema istoj anketi popularnost Hilari Klinton, koja se bori za predsedničku nominaciju Demokratske stranke, opada već šest uzastopnih nedelja. Njen glavni suparnik socijalista Berni Sanders uživa podršku samo 28 odsto demokrata.\nMeđutim, mogući ulazak u trku potpredsednika Džo Bajdena bi mogao da bude opasan za Klinton, jer ankete pokazuju da se tada samo 42 odsto opredeljuje za nju, 24 odsto za Sandersa i 21 odsto za Bajdena.


Roda pivski pab i koncert - Retail Magazin - Srbija\nNapisao Retail.rs - 29.01.2016 Aktuelnosti\nNa radost svih onih koji ne mogu da odole pivu, RODA, u ulici Đorđa Stanojevića 35, na Novom Beogradu, opremila se pravim pivskim pabom, gde će potrošači po prvi put imati priliku da degustiraju novo tamno Zaječarsko pivo. Pab će očekivati posetioce, od ponedeljka do petka u periodu od 18 do 22 časa, a tamno Zaječarsko pivo koje će ovom prilikom degustirati, može se naći u RODA prodavnicama širom Srbije.\nAko želite da osetite atmosferu pabova širom sveta, dođite u RODU u subotu 30. januara i 6. februara, u periodu od 18 do 20 časova, i uživajte u rok koncertima koji će učiniti da se bar na trenutak osetite kao da ste u Irskoj ili Engleskoj. I to nije sve, RODA pabove možete posetiti i u drugim objektima u Novom Sadu, Nišu, Kragujevcu, Požarevcu, Pančevu i Roda Cash&Carry prodavnici u Beogradu.\nBeograd crno Niš Novi Sad pab pivo Roda Zaječarsko


Dan online - Regioni: Pomoć za 25 porodica - 2021-02-24\nRegioni ODRŽANA PETA „SOCIJALNA BAŠTA”\n„Socijalna bašta” za pomoć ugroženima - Foto: m.l.v Pomoć za 25 porodica\nDvadeset pet socijalno ugroženih porodica dobilo je pakete pomoći u sklopu pete humanitarne akcije „Socijalna bašta”.\nPredsjednica Opštine Zorica Kovačević istakla je da je akcija jedna vrsta nematerijalne pomoći korisnicima Centra za socijalni rad.\n-Vrlo je značajno da i dalje imamo snažnu podršku privrednih subjekata. Iskustvo od prethodne godine nam je dalo za pravo da nastavimo s ovakvim servisom, a smatramo da je pomoć i te kako potrebna porodicama koje su u stanju socijalne potrebe, posebno sada u vrijeme pandemija, tako da smo odlučili da i tokom ove godine nastavimo sa „socijalnim baštama”. Danas nam se pridružio i NVO sektor, Institut za socijalnu i obrazovnu politiku koji je obezbijedio novčane bonove za trgovinu u marketu „Voli” u Danilovgradu – navela je Kovačević.\nDirektorica Centra za socijalni rad Maja Luketić kazala je da se tradicija nastavlja i da u saradnji sa privrednicima i ljudima dobre volje pomažu najugroženijim kategorijama stanovništva.\n- Danas pomažemo 25 porodica. Drago nam je što se i NVO sektor uključuje i što su ljudi čuli za ovu lijepu akciju. Oni su obezbijedili vaučere za trgovinu vrijednosti po 20 eura. Korisnici će dobiti pakete od Crvenog krsta koji sadrži osnovne namirnice, kao i 50 kilograma brašna. Ova akcija je nešto čime se Opština Danilovgrad može ponositi – navela je Luketić.\nDirektor Instituta za socijalnu i obrazovnu politiku Danilovgrad Mitar Radonjić kazao je da su se rado priključili akciji.\n- Mi smo obezbijedili 25 vaučera za trgovinu da bi naši sugrađani kojima je taj vid podrške potreban mogli da obezbijede namirnice. Ovo nije prvi put da učestvujemo u humanitarnim akcijama, ali u ovoj konkretnoj jeste – kazao je Radonjić.


MTS – Tri omiljena broja - Baguje.COM\nMilan Stanojević · 28. 11. 2010.\nUkoliko imate MTS karticu i obavljate dosta razgovora u mreži, telekom vam nudi uslugu “Tri omiljena broja”. Ova usluga namenjena je korisnicima tipi, toki i kul tarife i oni mogu da odaberu tri broja iz mts mreže (nebitno da li su prepaid ili postpaid) za svoje omiljene brojeve.\nCena ove usluge iznosi 299.00 RSD + PDV i nakon aktivacije možete da razgovarate 30 dana besplatno sa tri omiljena broja koja ste definisali. Važno je napomenuti i da se svaka uspostava veze naplaćuje 1.5 RSD.\nViše o ovome na sajtu Telekoma Srbije ili pozivom call centra 064/789 (poziv se naplaćuje oko 10 RSD)\nOznake: besplatnomtspromocijetelekom srbija\nSledeći članak Kako izgleda Chrome OS?\nPrethodni članak Super Mario i Microsoft Kinect


Moram li da prijavim korupciju? | Otvorena Vrata Pravosudja\nPitanja i odgovoriKako da prijavim korupciju i koja su mi prava i obaveze ako to učinim?Moram li da prijavim korupciju?\nMoram li da prijavim korupciju?\nPrijavljivanje korupcije i drugih krivičnih dela je za većinu građana samo moralna obaveza.\nDržavni službenici i drugi s obavezom prijavljivanja\nU većini slučajeva, korupciju moraju da prijave državni i lokalni službenici, zaposleni u javnim ustanovama, rukovodioci javnih i privatnih preduzeća kada za korupciju saznaju vršeći svoju dužnost. To, na primer, znači da će direktor škole morati da prijavi korupciju svog zaposlenog za koju je saznao iz dopisa roditelja, da će inspektor morati da prijavi pokušaj podmićivanja kako bi zažmurio na otkrivenu nezakonitost, da će poreznik morati da prijavi korupciju ukoliko pri kontroli poslovnih knjiga posumnja da je neka prividno legalna isplata predstavljala skriveno podmićivanje. U suprotnom, njima samima preti zatvorska kazna. S druge strane, ni oni neće biti kažnjeni za neprijavljivanje korupcije ako za nju saznaju u drugim prilikama, na primer, na privatnoj zabavi, od prijatelja tokom sportskih aktivnosti, od svojih ukućana, na svom privatnom nalogu društvene mreže i slično. Pored toga, u Krivičnom zakoniku postoji i opšte pravilo da niko ne može da odgovara zato što nije prijavio sebe, svog bračnog ili vanbračnog druga, roditelja, dete, babu, dedu, unuke, usvojenika, usvojioca ili njihove bračne i vanbračne drugove. Ako ste državni, pokrajinski ili opštinski službenik, ili ako radite u javnim službama (zdravstvo, kultura, obrazovanje...) imate još jednu obavezu – da prijavite pretpostavljenog koji vam je dao nezakonit nalog, ne samo kada u tome prepoznate korupciju, već i kada je reč o radnji koja se kažnjava prekršajno (na primer, neobjavljivanje dokumenta o javnoj nabavci).


VOZITE U SKLADU SA PROPISIMA, ZBOG SVIH NAS | Jefimija TV, Kruševac\nVOZITE U SKLADU SA PROPISIMA, ZBOG SVIH NAS\nAgencija za bezbednost saobraćaja poziva sve učesnike u saobraćaju da budu posebno oprezni zbog pojačanog saobraćaja pred novogodišnje i božićne praznike. “Iako se svi trudimo da završimo što veći broj obaveza u što kraćem vremenu i da praznike dočekamo u opuštenoj atmosferi, neophodno je da posvetimo dodatnu pažnju kada učestvujemo u saobraćaju”, navedeno je u saopštenju Agencije.\nUkoliko upravljate vozilom u neposrednoj blizini tržnih centara i drugih mesta za kupovinu, neophodno je da budete dodatno oprezni u odnosu na veći broj pešaka i drugih učesnika u saobraćaju. U saopštenju Agencija podseća da je od 1. novembra do 1. aprila obavezna zimska oprema, te da zabrana vožnje pod uticajen alkohola važi za sve vozače. Takođe, vozači pre nego što krenu na put treba da provere tehničku ispravnost vozila. Sve navedeno povećava rizik za nastanak saobraćajnih nezgoda, čak i dan nakon slavlja, podseća Agencija, a podseća i roditelje čija su deca nedavno položila vozački ispit i stekla probnu vozačku dozvolu da nije dozvoljeno da sami upravljaju vozilom u kasnim večernjim i ranim jutarnjim satima. Statistika ukazuje da je najviše nastradalih učesnika u saobraćaju starosti oko 30 godina, a nezgode su se desile u naseljenim mestima, dok je najkritičniji period dana za sve učesnike u saobraćaju oko 17 časova i prvi sat nakon ponoći. Agencija apeluje na vozače da budu oprezni tokom celog dana, a posebno u ranim jutarnjim časovima kada je vidljivost znatno smanjena.\nNeprilagodjena brzina i vožnja pod dejstvom alkohola su i u ovom periodu vodeći uticajni faktori nastanka saobraćajnih nezgoda. “Molimo vas da učestvujete u saobraćaju u skladu sa zakonom za dobro svih nas i ovih dana veselite se i radujete sa svojim porodicama”, poručila je Agencija i poželela gradjanima srećnu i bezbednu novu 2020. godinu.\nDO SADA PRIKUPLJENO 50 MILIONA DINARA EKSPLOZIJA ZBOG CURENJA GASA U VELIKOM GOLOVODU


Raspisan likovni konkurs pod nazivom "Moj strip" - RTV Sreće Sombor\nRaspisan likovni konkurs pod nazivom „Moj strip“\nUdruženje „Centar za prevenciju, edukaciju i bezbednost“ Sombor, u saradnji sa Klubom ljubitelja stripova Sombor, povodom petogodišnjice postojanja Kluba, raspisuje likovni konkurs, pod nazivom „Moj strip“.\nKonkurs je otvoren do petka, 18. decembra, a na konkurs se mogu prijaviti učenici osnovnih škola sa teritorije Grada Sombora i okolnih neseljenih mesta.\nPredaja radova na konkurs vrši se u dogovoru između lica ovlašćenog od strane škole za predaju radova i organizatora konkursa. Radovi se mogu predati direktno u prostorije udruženja u Somboru koje se nalaze na adresi Ulica Trg Cara Lazara broj 3.\nOd svih blagovremeno pristiglih radova, stručni žiri koji broji tri člana, od kojih je najmanje jedan akademski slikar ili afirmisani strip autor.\nProglašenje pobednika održaće se u nedelju, 27. decembra, u 17 časova onlajn putem na fejsbuk stranici „Klub ljubitelja stripova Sombor“ nakon čega će radovi biti dostupni za pregledanje na navedenoj stranici.\nSve dodatne informacije o konkursu mogu se dobiti na fejsbuk stranici „Kluba ljubitelja stripova „Sombor.\n(VIDEO) „Zabavna škola fudbala“ organizovana i u Svetozar Miletiću\nU Galeriji savremene umetnosti Gradskog muzeja Sombor uskoro nova izložba


Orban: EU mora da se odbrani od invazije muslimanskih emigranata\nBeta 30. marta 2017. 13:55\nMadjarski premijer Viktor Orban izjavio je danas na Malti da EU mora da se odbrani od predstojeće „invazije muslimanskih imigranata“, prenosi list Malta tudej (Malta today).\nGovoreći na kongresu Evropske narodne partije (EPP) Orban je rekao da migracija donosi samo teror, „kratkotrajno rešenje za nedostatak radne snage i posao za nevladine organizacije“.\nEU bi trebalo da se promeni kako bi zaštitila porodične vrednosti i hrišćanstvo, a njeni lideri ne bi trebalo da se plaše toga što će ih zvati populistima, kazao je Orban.\nOn je zatražio da se centri za tražioce azila uspostave u Libiji i pozvao evropske zemlje da urade isto što i Madjarska i odbrane svoje granice podizanjem zidova, piše malteški list.\n„Granice mogu biti u potpunosti kontrolisane i ne verujte nikome ko kaže da to nije moguće. Mi branimo na hiljade kilometara svoje granice bez doprinosa EU. Mi smo živi dokaz da je odbrana moguća, ovo je stvarna solidarnost“, rekao je Orban.\nOn je takodje upozorio da uticaj Evrope na Balkanu bledi, a da raste uticaj Amerike i Rusije. Radi stabilizacije regiona EU bi trebalo da ubrza prijem Crne Gore, Makedonije i Srbije u članstvo, ocenio je Orban.\nMadjarski premijer se osvrnuo i na spoljnu politiku EU i pozvao na promenu pravca, okrivivši evropske i američke intervencije u severnoj Africi i na Bliskom Istoku za nestabilnost u tim regionima.\n„Moramo da napravimo reformu spoljne politike EU i da govorimo otvoreno, iako je to bolno. Pravimo ogromne greške i naša propala politika je dovela do destabilizacije Severne Afrike i Bliskog Istoka“, izjavio je Orban.


Što je Boko Haram, kako je nastao i koji su mu ciljevi - Spiritus movens\n25. Novembra 2015. Spritus Movens boko haram\nOtmice su se dešavale u odvojenim incidentima, a najdramatičniji od njih se odigrao u aprilu kada je netragom odvedeno više od 300 učenica, od kojih je 276, prema izvorima iz nigerijske policije, još uvek u zarobljeništvu. Nedavno je nasilno zadržano u zarobljeništvu još 11 mladih devojaka u državi Borno, gde grupa Boko Haram predvodi pravu islamističku pobunu, koja traje već pet godina. Otmice su dovela do zgražavanja i besa širom sveta, mnoge zemlje su ponudile svaku vrstu pomoći, dok je nigerijska Vlada raspisala nagradu od 300.000 dolara za informacije koje mogu da pomognu u pronalaženju devojčica.\n← Bivša članica grupe Pussy Riot dolazi u Podgoricu\nTreći Montenegro Prajd 13. decembra u Podgorici →\n“Nebesa kazuju slavu Božju, i djela ruku Njegovih glasi svod nebeski. Dan danu dokazuje, i noć noći javlja.”\n— Psalam 19:1-2\nDjeca funkcionera: Blažo, Marko i Dragana vlasnici šest stanova 46 views


Sve o neurološkom pregledu - Marko\nSve o neurološkom pregledu\nNeurologija pripada oblasti medicine koja se bavi izučavanjem centralnog i perifernog nervnog sistema u koji spadaju između ostalog mozak i kičmena moždina.\nNeurologija pripada oblasti medicine koja se bavi izučavanjem centralnog i perifernog nervnog sistema u koji spadaju između ostalog mozak i kičmena moždina. Neurolog je doktor koji je specijalista za ovu granu medicine, pa ukoliko pacijent primeti neke od simptoma koje ćemo navesti u nastavku teksta, obavezno treba da se javi lekaru i zakaže neurološki pregled.\nMnogi lekari u našem glavnom gradu imaju svoje privatne ordinacije u kojima obavljaju preglede po najnovijim standardima uz savremenu medicinsku opremu. Neurolog u Beogradu je često tražena fraza na internet pretraživaču od strane svih onih koji imaju potrebu za zakazivanjem osnovnog neurološkog pregleda.\nPregled se sastoji iz tri faze\nSam neurološki pregled nije bolan niti neprijatan, a u proseku ne traje duže od pola sata. Da bi se uspostavila adekvatna dijagnoza, pacijenti moraju da prođu kroz tri faze kako bi se ustanovilo da li imaju neki ozbiljniji zdravstveni problem ili ne.\nRazgovor sa pacijentom – početna faza\nNa samom početku pregleda, obavezan je razgovor između neurologa i pacijenta kako bi lekar saznao zbog čega je pacijent zapravo zakazao pregled, kakve simptome oseća, da li oseća bilo kakve tegobe i sl. Nakon razgovora uz pomoć metalnih i fizičkih testova procenjuje se trenutno zdravstveno stanje pacijenta.\nProcena orijentacije u vremenu i prostoru – druga faza\nSledeća faza odnosi se na ispitivanje pamćenja kao i orjentacije u prostoru i vremenu. Neurolog u Beogradu često postavlja određena pitanja pacijentima kako bi proverio kakva im je moć opažanja kada je reč o prošlim događajima kao i da bi se ustanovila kakva im je govorna funkcija.\nTreća faza obuhvata nekoliko fizičkih pregleda\nPostoje određeni testovi koji se koriste u neurologiji kada je procena zdravstvenog stanja u pitanju. Neki od njih odnose se na ispitivanje koordinacije i procene mogućnosti stajanja i hodanja kod pacijenata, kao i zapažanje mišićnih refleksa, mimike i sluha. Takođe, testiraju se refleksi kod pacijenata, da li su brzi ili usporeni kao i usklađenost pokreta i hoda.\nNa kraju neurolog odlučuje da li je pacijenta potrebno uputiti na određene preglede kao što su pregled magnetnom rezonancom, snimak skenerom ili dopler magistralnih arterija vrata (tzv CDMAV).\nNajčešći simptomi zbog kojih pacijenti zakazuju pregled kod neurologa\nPostoji određena grupa simptoma koji mogu ukazivati na neko neurološko oboljenje pa je poseta lekaru specijalisti obavezna. Neke od njih navešćemo u nastavku teksta.\nPrvi simptom koji spada u možda i najozbiljnije odnosi se na povremeno gubljenje svesti kod pacijenata. Ukoliko se dešavaju povremene nesvestice, kao i vrtoglavice, to može biti znak da se radi o nekom oboljenju mozga ili kičmene moždine, pa je obavezno što pre zakazati pregled kod lekara. Dalje, tu su i učestale glavobolje koje mogu trajati i po nekoliko dana uzastopno, trnjenje lica, ruku i nogu, kontinuiran osećaj bola u predelu vrata i kičme, povremena slabost u mišićima kao i problem sa ravnotežom i koordinacijom.\nDa li je neophodna neka vrsta pripreme pre samog pregleda – pitanje koje zanima mnoge pacijente\nGeneralno, nikakva prethodna priprema vam nije potrebna. Dovoljno je samo da zakažete slobodan termin kod neurohirurga i da, ako imate neku dokumentaciju koja se odnosi na neke prethodne preglede ponesete kako bi se lekar upoznao sa istorijom bolesti. Ukolio želite da uradite kompletan neurološki pregled pokucajte na vrata neurologa u Beogradu.\nDiskus hernija – bolest savremenog čoveka0\nKraljica Elizabeta II ući će u historiju kao britanski monarh sa najdužim stažom0\nMjesecima uvježbavao svoj trik, ali stvari su ipak krenule po zlu0\nGrožđe: 6 razloga zašto ga obavezno jesti0


U Narodnoj banci Srbije objašnjavaju to kao obavezu koja će proizaći iz međudržavnog sporazuma čije se usvajanje očekuje uskoro.\nNBS: Podaci za SAD obaveza iz međudrzavnog sporazuma\nKlauzulu koja je zbunila mnoge klijente od kojih su banke tražile da potpišu izjavu kojom pristaju da se promene na njihovom računu dostavljaju poreskim organima SAD, a na koju je oštre zamerke uputio i poverenik Rodoljub Šabić, u Narodnoj banci Srbije objašnjavaju kao obavezu koja će proizaći iz međudržavnog sporazuma čije se usvajanje očekuje uskoro.\nOd pojedinih klijenata banke su, naime, prethodnih dana tražile da prilikom otvaranja računa potpišu saglasnost da poreska uprava SAD ima pravo uvida u njihove podatke, a zaštitnik građana Rodoljub Šabić upozorio je da bi NBS trebalo tim povodom da se oglasi, dok je od banaka zatražio da se izjasne o tome koja je svrha i pravni osnov takve obrade ličnih podataka.\nTanjug je objašnjenje potražio u NBS, u čijem odgovoru se navodi da je Ministarstvo finansija 2. jula obavestilo tu instituciju da je potpisana Potvrda o nameri Srbije da zaključi međudržavni sporazum povodom primene odredaba FATCA propisa (Zakon o doslednoj primeni poreskih propisa na račune u inostranstvu).\nDeo tog paketa je i Saglasnost koju je Srbija dala za uključenje na Listu juristidikcija na FACTA vebsajtu, pa je time naša zemlja praktično od 1. jula ove godine na toj listi, o čemu je Ministarstvo takođe obavestilo Narodnu banku.\nInače, cilj sporazuma je, prema objašnjenju iz NBS, "uspostavljanje organizovane razmene informacija u cilju optimizacije naplate poreskih prihoda SAD od njenih poreskih obveznika, a koji poseduju sredstva na računima koji se vode u domaćim finansijskim institucijama".\nU NBS još ističu da do sada nisu tim povodom izdavali preporuku bankama, ali će kada sporazum bude potpisan biti uključeni u njegovu primenu u skladu sa svojim nadležnostima.


X-Mouse Button Control je besplatan program za promenu funkcije tastera na mišu.\nUz pomoć ovog programa, na primer, možete vrlo jednostavno da podesiti da levi taster na vašem mišu preuzme funkciju desnog tastera, srednjeg tastera, da automatski izvršava komandu: Cut, Copy, Paste itd.\nTakođe, možete da odredite da obavlja neku unapred definisanu operaciju, poput otvaranje browsera, mutiranje zvuka u multimedijalnom plejeru, aktiviranje Screen Saver-a, otvaranje Control Panela ili nekog drugom prozora, kao i programa.\nU podešavanjima ovog programa možete da definišete više profila, prečice na tastaturi za pojedinačno aktiviranje profila i prebacivanje između njih, podesite brzinu miša, odredite da se ikonica programa pokazuje u System Tray-u i još mnogo toga.\nX-Mouse Button Control je izuzetno fleksibilan program koji može da bude itekako od koristi u svakodnevnom radu. Ukoliko ste u potrazi za softverom ove preporučujemo vam da isprobate ovaj program.\nPreuzmite X-Mouse Button Control\nOznake: funkcije komande miš promena taster Windows


SE: U skladu sa demokratskim obavezama : Nadlanu.com\nSE: U skladu sa demokratskim obavezama\nObjavljeno 31. okt 2006. / 09:49:14\nBEOGRAD (FoNet ) - Šef delegacije Saveta Evrope (SE) Aleksander Fomenko izjavio je da je referendum za potvrđivanje ustava Republike Srbije, održan 28. i 29. oktobra, generalno protekao u skladu s poštovanjem demokratskih obaveza koje je Srbija preuzela članstvom u SE.\nFomenko je rekao da je to zvaničan stav delegacije, koja je procenila da je glasanje proteklo u miru i redu i u atmosferi koja je omogućila nesmetano iskazivanje demokratske volje birača.\nOn je rekao da su mediji u Srbiji omogućili da se čuje široka lepeza različitih mišljenja, kako bi građani mogli promišljeno da odluče.\nPrema njegovim rečima, većina medija je pozivala građane da izađu i glasaju "za" ustav, ali mogli su se čuti i drugačiji stavovi.\nOn je ukazao da politički motivisana odluka za ubrzanim usvajanjem ustava nije ostavila mnogo vremena političkim strankama za kampanju, koja bi omogućila građanima da se bolje upoznaju sa sadržajem ustava.\nNedovoljna je bila i obuka službenih lica na biračkim mestima, naglasio je Fomenko, u smislu sprovođenja dvodnevnog glasanja.\n"Ostale primedbe se odnose na nepropisno zatvorene glasačke kutije, kao i kabine koje su uticale na kvalitet tajnosti glasanja", rekao je Fomenko.\nFomenko je naglasio da delegacija SE nije bila u mogućnosti da posmatra glasanje na Kosovu, zbog zvanične odluke UNMIK da ne podržava referendum, jer je u toku proces određivanja konačnog statusa Kosova, pod okriljem UN.\nDelegacija SE nije upoznata sa sadržajem ustava i nije zauzela stav o tome, ali će prema rečima Fomenka to biti učinjeno u narednom periodu.\nUpitan o primedbama stranaka koje su pozivale na bojkot referenduma da je bilo nepravilnosti, glasanja bez dokumenata, Fomenko je rekao da posmatrači SE nisu "imali takva iskustva", što ne znači da neki drugi posmatrači nisu imali uvid u tako nešto.\n"Posle svakih izbora, posebno u zemljama Istočne Evrope, od Srbije do Gruzije, imate pojedine stranke koje iznose sumnje", dodao je on.


Maske obavezne za decu stariju od četiri godine: Detalji novih mera u Srbiji - Sputnjik Srbija\n16:22 16.12.2020 Preuzmite kraći link\n„Strancima je ulazak u Republiku Srbiju dozvoljen samo ako poseduju negativan RT-PCR test na prisustvo virusa SARS-CoV-2, ne stariji od 48 časova, izdat od strane referentne laboratorije države iz koje dolaze, odnosno iz koje ulaze u Republiku Srbiju. Putnici treba da se testiraju pre putovanja, ne prilikom dolaska u Republiku Srbiju. U Srbiju ne mogu ući ukoliko nisu testirani i ne poseduju negativan RT-PCR test na prisustvo virusa SARS-CoV-2, ne stariji od 48 časova i moraju se vratiti u zemlju iz koje dolaze. Ukoliko postoji kašnjenje prilikom ulaska u Republiku Srbiju, a koje se ne može pripisati krivici putnika već je posledica spoljnog događaja koji se nije mogao predvideti, izbeći ili otkloniti (kašnjenje/odlaganje leta, polaska autobusa, voza i sl.), onda test ne može biti stariji od 72 sata prilikom ulaska u Republiku Srbiju.\nRoditelji su dužni da obezbede da deca starija od 4 godine nose zaštitnu masku.\nmere, virus korona, Srbija


Laguna - Bukmarker - Knjiga Ivana Ivačkovića „Kako smo propevali“ promovisana u Vršcu - Knjige o kojima se priča\nKnjiga Ivana Ivačkovića „Kako smo propevali“ promovisana u Vršcu\nKnjiga Ivana Ivačkovića „Kako smo propevali: Jugoslavija i njena muzika“ promovisana je 9. maja u Vršcu u sali Centra za kulturu. Ivačković je govorio o motivima da napiše knjigu, naglašavajući da je ona namenjena i generacijama koje su rođene, prohodale i odrasle u Jugoslaviji i onima koji su na svet došli onda kada na tom svetu Jugoslavije više nije bilo – prvi da se, kako je rekao, podsete najlepših godina svog života, drugi da vide kako je na mestu današnjih kvazidržavica postojala jedna ozbiljna zemlja, treća svetska sila u rokenrolu i osma u fudbalu. Ivačković je govorio o usponu i padu jugoslovenske muzike, kao i same Jugoslavije, od pedesetih i Đorđa Marjanovića, najkrupnije zvezde zabavne muzike, preko eksplozije rokenrola šezdesetih, snažnog uzleta Zdravka Čolića tokom sedamdesetih, sve do velike borbe za prevlast između novog talasa i novokomponovane narodne muzike osamdesetih. Posebno je bilo reči o Bijelom dugmetu, koji se, kao jedan od najvećih jugoslovenskih simbola, ne samo muzičkih nego uopšte, nalazi na koricama ove knjige. Posle promocije Ivačković je potpisivao knjige i družio se sa posetiocima. Naredne promocije knjige „Kako smo propevali“ biće održane u Čačku (28. maj) i Kikindi (31. maj).


Rus na čelu banke zemalja BRIKS\nRuski ministar finansija Anton Siluanov biće prvi predsednik Odbora guvernera u novoj razvojnoj banci grupe zemalja BRIKS (Brazil, Rusija, Indija, Kina i Južnoafrička Republika), izjavio je danas njegov zamenik Sergej Storčak za televiziju Rosija 24 .\nKeri: Rusije me slagala\nAmerički državni sekretar Džon Keri rekao je danas u Senatu da ga je Rusija više puta slagala o svojim aktivnostima u Ukrajini, gde još traju sukobi vojske i proruskih snaga.\nObeležena četvrta godišnjica Univerziteta odbrane\nSvečanošću u Domu Garde u Topčideru, danas je obeležena četvrta godissnjica rada Univerziteta odbrane, visokoškolske ustanove namenjene obrazovanju kadrova Vojske Srbije (VS), na kojoj se trenutno školuje 1.520 studenata različitih kategorija.\nÄŒlanstvo u NATO doprinelo bi bezbednosti BiH\nBritanski ambasador u Bosni i Hercegovini Edvard Ferguson smatra da bi članstvo BiH u NATO savezu doprinelo bezbednosti i stabilnosti zemlje i dodaje da, iako su pred Alijansom veliki izazovi, još nije odustala od Balkana.\nViše od pola miliona funti letelo Dubaijem\nViše od pola miliona funti padalo je na sve strane u Dubaiju što je prouzrokovalo zastoj u saobraćaju, prenosi britanski list "Dejli mejl" i dodaje da niko ne zna odakle je novac došao.\nPrekid vatre jedini put ka miru u Ukrajini\nSporazum o prekidu vatre i dalje predstavlja jedini put ka trajnom miru u Ukrajini, izjavila je visoka predstavnica Evropske unije za spoljne poslove i bezbednosnu politiku Federika Mogerini.\nPrimirje smanjilo sukobe u Ukrajini\nGeneralni sekretar Organizacije za evropsku bezbednost i saradnju (OEBS) Lamberto Zanijer ocenio je da je primirje u Ukrajini "veoma značajno" smanjilo nivo razmene vatre između ukrajinskih i proruskih snaga, mada je nasilje i dalje prisutno i ono mora da se okonča.\nViše od mesec i po dana nakon što su naoružani džihadisti masakrirali najveći deo uredničkog kadra francuskog satiričnog lista Šarli ebdo, taj list od srede 25. februara ponovo počinje redovno da izlazi jednom nedeljno.


Platforma Kosova o dijalogu sa Srbijom: Bez promene granica i zajednice srpskih opština? - Balkanska\nPlatforma Kosova o dijalogu sa Srbijom: Bez promene granica i zajednice srpskih opština?\nPlatforma Kosova za završnu fazu dijaloga sa Srbijom još nije gotova, ali će navedeni dokument svakako sadržati odrednicu da „nije moguće narušavati sadašnji teritorijalni integritet Kosova“, kažu za Danas nezvanično izvori iz diplomatskih krugova.\nNaši sagovornici ističu da će se u tom segmentu insistirati na „poštovanju Ustava Kosova“, prema kojem je „integritet Kosova neosporiv, neotuđiv i štiti se svim merama, predviđenim zakonima“.\nPrema tvrdnjama izvora Danasa, pregovaračka platforma „ne predviđa formiranje zajednice srpskih opština“. Podsetimo, pojedine diplomate su nedavno za naš list navele da je „ZSO na čekanju jer je Ustavni sud Kosova proglasio odluku o njenom formiranju neustavnom“, te da je „veliki problem je napravio bivši predsednik Srbije Tomislav Nikolić kad je rekao da će to biti nova Republika Srpska, i time stvorio otpor zajednici srpskih opština kod kosovskih Albanaca i na Zapadu“.\nSagovornici iz Prištine naglašavaju i da će o dokumentu o pregovorima biti navedeno da se položaj Srpske pravoslavne crkve biti regulisan u skladu sa Ahtisarijevim planom iz 2007. godine. Ahtisari je, između ostalog, predlagao da „Kosovo priznaje SPC na Kosovu, uključujući manastire, crkve i ostala mesta koja se koriste u verske svrhe, a koja predstavlja sastavni deo Srpske pravoslavne crkve sa sedištem u Beogradu“, te da će „SPC na Kosovu imati potpuno diskreciono pravo na svoje vlasništvo i pristup svojim prostorijama i objektima“.\nOčekuje se da platforma nedavno izabranog tima Prištine za dijalog sa Beogradom uskoro bude predstavljena kosovskom parlamentu, koji bi potom glasao o dokumentu. Prema našim ranijim saznanjima, članovima kosovske delegacije za pregovore je prošlog meseca na sastanku sa saradnicima posrednice u Briselskom dijalogu Federike Mogerini poručeno da zvanični Brisel neće organizovati novu rundu pregovora Beograda i Prištine sve dok kosovska vlada ne povuče takse od sto odsto na robu iz Srbije i BiH.\nKosovski premijer Ramuš Haradinaj ponovo je prekjuče kazao da takse neće biti ukinute sve dok Srbija ne prizna nezavisnost Kosova. On je, takođe, ocenio da bi korekcija granica Kosova odgovarala samo ruskom predsedniku Vladimiru Putinu, uz poruku da će se „svako ko otvori pitanje granice smatrati neprijateljem albanskog naroda“.\nVučić zahvalan Moldaviji\nPredsednik Srbije Aleksandar Vučić razgovarao je juče sa potpredsednikom Vlade Moldavije Jurijem Leankom, kome je preneo zahvalnost zbog „principijelne pozicije Moldavije da ne priznaje jednostrano proglašenu nezavisnost Kosova i podrške Srbiji po tom pitanju u regionalnim i međunarodnim organizacijama“. Kako je saopšteno, Vučić je sagovornika „upoznao i sa zastojem u dijalogu Beograda i Prištine“.\nIzvor: Danas/ Piše: Marija Stojanović\nMogerini: Dijalog Beograda i Prištine da se okonča do juna ove godine!\nTags: DIJALOG, FEDERIKA MOGERINI, KOSOVO, SRBIJA\n“SAD vrbovale Gvaida pre 10 godina, bio u Srbiji na obuci”\nLavrov razgovarao sa Pompeom: Vojna sila u Venecueli ne dolazi u obzir!


Google+ OGLASI NEKRETNINE KOSJERIĆ: KOSJERIĆ - STANOVI (OGLASI NEKRETNINA)\nKOSJERIĆ - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Kosjeriću. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Kosjeriću, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Kosjeriću. Obavezno postavite i fotografije stana u Kosjeriću jer kako bi se reklo - fotografija govori hiljadu reči, tj postavljavljanjem fotografije stana koji prodajete u Kosjeriću Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Kosjeriću. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Kosjeriću nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Kosjeriću, možete postaviti na ovom blogu, odmah ispod ovog teksta.


Britanska Meteorološka agencija izdala je retko takozvano crveno upozorenje za ovo područje što znači da postoji veliki rizik od poplava, opasnost po živote i imovinu i predviđa zatvaranje puteva.\nSpasilačke operacije su u toku u cilju evakucije ljudi iz kuća nakon što su usled olujnih kiša reke probile korita. Desetine letova su otkazane, železničke linije su blokirane, a putevi poplavljeni usled oluje "Denis", javlja "Juronjuz".\nŠirom Velike Britanije danas je na snazi oko 200 upozorenja na poplave, od reke Tvid u Škotskoj do Kornvola na jugozapadu Engleske.\nU Aberdaronu na jugu Velsa vetar je duvao brzinom od 150 kilometara na čas.\nMinistarstvo odbrane ranije je rasporedilo trupe u Zapadnom Jorkširu, na severu Engleske, koje je već prošlo obilne poplave tokom oluje "Kjara".\n- Naše vojne snage uvek su spremne da podrže lokalne vlasti i zajednice kada god je to potrebno - rekao je ministar odbrane Ben Volas, preneo je AP.\nKompanije "Britiš ervejz" i "IziDžet" potvrdile su da su otkazivanje letova nakon što su juče dva tela izvučena iz nemirnog mora na jugu Egleske.\nBESNI OLUJA "DENIS" Najmanje dvoje poginulih, duvaju vetrovi jačine URAGANA (FOTO, VIDEO)


Poglavlje 35 nije zamena za dijalog\nBeta\t 30. novembra 2015. 09:40\nMinistarka zadužena za evropske integracije Jadranka Joksimović izjavila je danas da pregovaračko poglavlje 35, koje se tiče Kosova, nije zamena za dijalog sa Prištinom i da se njime neće uslovljavati otvaranje narednih poglavlja u pregovorima sa EU.\nPoglavlje 35, specifično je za Srbiju i novina i za EU, a njime će se pratiti primena postignutih sporazuma Beograda i Prištine, rekla je Joksimović za RTS i dodala da je to poglavlje za ostale kandidate podrazumevalo “ostala pitanja”.\n“Ove nedelje se usklađuje pregovaračka pozicija koju priprema Evropska komisija… mislim da smo na pravi način predstavili svoju poziciju i da je sasvim prihvatljiva u smislu da nije zamena za dijalog, već da će se pratiti primena postignutih sporazuma”, rekla je Joksimović.\nKako se dijalog bude odvijao, popunjavaće se sadržina tog poglavlja, dodala je Joksimović i navela da to nije forma uslovljavanja kojim bi se sprečilo otvaranje narednih poglavlja.\n“Tog poglavlja ne terba da se plašimo”, kazala je Joksimović uz ocenu da njegovo otvaranje predstavlja važan pozitivni signal i priznanje za sve reforme koje je Vlada Srbije sprovela.\nPrema njenim rečima, to je priznanje za sve što je vlada radila i za šta su joj građani dali mandat.\n“Malo duže smo čekali, ali nije kasno i mi nismo gubili vreme”, kazala je Joksimović i dodala da se 14. decembra otvaraju poglavlja 32 i 35, a da očekuje da će poglavlja 23 i 24 biti naredna otvorena.\nKomentarišući migrantsku krizu, Joksimović je ocenila da se Srbija pokazala kao efikasna i da je pokazala da ima veće kapacitete nego neke članice što ju je dodatno kandidovalo za članstvo.\n“Mislim da nas je migrantska kriza dodatno kandidovala za članstvo u EU i da je to i prepoznato u izveštaju o napretku. Nekad će evroskeptici jačati, nekad politika proširenja, ali bitno je da smo mi zacrtali put reformi, to je dobro za nas, a reforme nas čine efikasnijim”, rekla je ministarka.\nKometaršući jučerasnja dešavanja i odlazak premijera Aleksandra Vučića na poligrafsko testiranje, Joksimović je ocenila da je taj premijerov potez pokazao da se u Srbiji poštuju institucije i vladavina prava.\n“Mislim da je dobro što je Vučić juče sam otišao na poligraf, to nije demagoški, to je poštovanje institucija. Vladavina prava podrazumeva da su svi dostupni zakonu. To pokazuje jačanje i poštovanje institucija, što je svakako evropska vrednost”, dodala je ona.


Brčko pravo mjesto da se apeluje na jedinstvo Srba za očuvanje R Srpske | Brčanski Forum\nBrčko pravo mjesto da se apeluje na jedinstvo Srba za očuvanje R Srpske\nPredsjednik Skupštine Brčko distrikta Siniša Milić rekao je da je Brčko pravo mjesto da se apeluje na jedinstvo Srba za očuvanje Republike Srpske, ali i odakle treba jasno poručiti da unutrašnji politički dogovor u BiH, uz međusobno uvažavanje, nema alternativu.\n“Nakon decenija stradanja koje se mjeri stotinama hiljada žrtava, tokom dva svjetska i poslednjeg građanskog rata, jasno je da je Republika Srpska svojevrsno utočište i jedini razuman, prirodan i pravedan odgovor na pokušaje da se broj Srba na prostorima zapadno od Drine svede na statističku grešku”, izjavio je Milić za Srnu.\nUoči obilježavanja Dana Republike u Brčkom, on je naveo da je Republika Srpska demokratska tvorevina nastala voljom srpskog naroda koja je, nažalost, morala biti branjena i u ratu, i to od onih koji su mir žrtvovali za BiH bez Srba.\n“Republiku Srpsku ne slavimo da bi druge provocirali, naročito ne u multietničkom sredinama kao što je Brčko. Nama ne smeta da se u Brčkom ili BiH obilježavaju bilo kakvi praznici, ali to pravo tražimo i za Srbe, jer negiranje identiteta, u suštini, predstavlja negaciju BiH na osnovama Dejtonskog sporazuma i sa pravom se može postaviti pitanje – ko ruši temelje BiH, da li Srbi koji priznaju kolektivni identitet svim drugim narodima, ili oni koji to pravo osporavaju Srbima”, ocjenjuje Milić.\nOn ističe da je pripadništvo Republici Srpskoj dio identiteta i Srba u Brčkom, koji na to imaju pravo i prema arbitražnoj odluci i Ustavu BiH.\n“Nije slučajno da zajedno obilježavamo 30 godina Republike Srpske i 30 godina od obnove SPKD `Prosvjeta` u Brčkom, jer se Republika Srpska danas isključivo brani kulturom, obrazovanjem i dijalogom, sa jakim argumentima”, naglasio je Milić.\nPrema njegovim riječima, u Brčkom se slavi i konstruktivna uloga Republike Srpske koja je distriktu donirala desetine miliona evra kroz cijenu električne energije, izgradila i asfaltirala kilometre puteva, donira medicinsku opremu i zbrinjava najteže pacijente, koja je uvijek tu da podrži različite projekte i na nivou BiH, ako su oni od interesa za građane Brčkog, bez obzira na njihovu nacionalnu i entitetsku pripadnost.\nDan Republike Srpske i 30 godina njenog postojanja danas će biti obilježeni u Brčkom, a svečanostima će, između ostalih, prisustvovati srpski član Predsjedništva BiH Milorad Dodik i predsjednik Vlade Republike Srpske Radovan Višković.\nOsnovali su je srpski poslanici u tadašnjoj Skupštini BiH nakon što su preglasani u ključnim pitanjima o opstanku Jugoslavije, a pripadnici druga dva naroda krenuli u secesiju mimo volje Srba, koji su imali status konstitutivnog naroda.


RTCG - Radio Televizija Crne Gore - Nacionalni javni servis :: Region :: U autobusu nije bilo eksplozivnih naprava\nB.Č.J. [ b92 ]\n06. 12. 2021. 07:43 >> 07:44 0\nIZGORIO U BUGARSKOJ\nU autobusu nije bilo eksplozivnih naprava\nU autobusu "Besa transa", koji je 24. novembra izgorio u Bugarskoj, nije bilo eksploziva, kaže bugarski istražitelj Marijan Marinov.\nMarinov radi na rasvjetljavanju te tragedije koja se dogodila u blizini bugarskog grada Pernik, u kojoj je stradalo 45 putnika, uglavnom Albanaca iz Sjeverne Makedonije, dok je sedmoro povrijeđeno, prenosi Ekonomija onlajn.\nMarinov je rekao da se očekuje da će istraga potrajati, dok prvi podaci, prema njegovim riječima, pokazuju da su prve varnice možda nastale nakon kontakta gvožđa sa trotoarom kada je tom prilikom od udarca eksplodirala cistijerna za ulje.\nNaveo je da je autobus snažno udario u trotoar prednjim dijelom sve do guma i prednjih vrata, da je plastični rezervoar potpuno uništen, a da je to dovelo do požara koji je spalilo autobus u roku od 10 minuta.\nIstražitelj je rekao da je autobus star i remontovan u Turskoj i da mu je sva oprema zamijenjena, iako je navedeno da je proizveden 2007. godina izgledao je kao model 2018.\nMarinov je negirao da je u autobusu bilo i cistijerni sa benzinom ili drugim švercovanim eksplozivom.


Odluka o mogućem otvaranju vrtića u junu, danas - Radio Luna\nOdluka o mogućem otvaranju vrtića u junu, danas\nRadio Luna 28/04/2020\nU Vladi Srbije danas će biti održan sastanak o uslovima za početak rada predškolskih ustanova, na kome bi nadležni trebalo da se dogovore o datumu početka njihovog rada, a koji će najverovatnije, kako Tanjug saznaje biti početak juna.\nSastanku će prisustvovati predstavnici ministarstava prosvete, zdravlja, rada, države uprave i lokalne samouprave, predstavnici Sekretarijata za obrazovanje Beograda, kao i sindikata u prosveti.\nTema sastanka odnosi se na uslove za početak rada vrtića, rok njihovog otvaranja, kao i šta je sve od preduslova potrebno ispuniti, kada je reč o infrastrukuri, bezbednosti i zdravlju, i zaposlenih i dece.\nNa sastanku će biti razmatrano na koji način će sve biti rganizovano, i kako će se obezbediti svi predulsovi da se vrtići otvore.\nPrema informacijama Tanjuga, postoje dva potencijalna predloga, jedan da vrtići počnu sa radom sredinom maja, i drugi, koji je bliži usvajanju, da to bude početak juna.\nS obzirom da je to prvi sastanak Radne grupe, na kojem će biti svi relevantni akteri, danas će se sagledati trenutna situacija, šta je ono što već sada može da se ispuni, za šta su potrebni neki dodatni rokovi…\nSastanak u vladi biće održan u 12 sati.\nPopuštanje mera i povratak na posao, roditeljima je doneo glavobolju više – ne mogu da se oslone na bake i deke u čuvanju dece, jer su stariji posebno ugrožena kategorija, pa im je informacija o radu vrtića jako važna.\nEpidemiolozi su izneli jasan stav da nisu za otvaranje predškolskih ustanova pre 1. juna, jer su kolektivi pogodno mesto za širenje virusa.\nI zaposleni u vrtićima traže od nadležnih da jasno definišu obavezujuće mere i procedure kojih će se pridržavati kada se vrtići otvore.\nSamostalni sindikat predškolskog vaspitanja i obrazovanja Srbije u pismu Ministru prosvete tražio je da im se razjasni da li se vrtići otvaraju za svu decu ili samo za one kojima se roditelji vraćaju na posao i ko će praviti listu proriteta.\nVaspitači su tražili i jasne smernice koliko dece može biti prisutno za rad u malim grupama, da li će i za decu biti obavezno nošenje maski, kako će na to oni reagovati…\nDilema je i kako održati socijalnu distancu među decom , koliko puta dezinfokovati prostore i materijale, da li će im biti obezbeđeno dovoljno sredstava za dezinfekciju…\nU Zlatiborskom okrugu još 10 zaraženih, dva u Užicu\nSrbija – Ocene će biti zaključene do kraja maja


Varežao: "Idemo na pobedu protiv Srbije" - Sportske.net\nVarežao: "Idemo na pobedu protiv Srbije"\nJedan od najboljih košarkaša Brazila Anderson Varežao pohvalno je govorio o kvalitetima reprezentacije Srbije ali je istakao da će njegov nacionalni tim učiniti sve da savlada "Orlove" u sutrašnjem meču.\nKošarkaški reprezentativac Brazila Anderson Varežao rekao je danas da očekuje tešku utakmicu protiv Srbije na Svetskom prvenstvu u Španiji, ali da njegova ekipa ima mnogo samopouzdanja i da će ići na pobedu.\n"Znamo da Srbija ima dobar tim i dobru igru, očekuje nas teška utakmica. Moramo dobro da se spremimo za taj duel. U prve tri utakmice četvrte četvrtine su nam bile loše i to moramo da promenimo u narednoj utakmici, koja je najvažnija jer je sledeća", rekao je Varežao.\nReprezentacije Srbije i Brazila sutra od 18 časova igraju utakmicu četvrtog kola Grupe "A" na Svetskom prvenstvu u Španiji.\n"Srbija ima dobar tim, ali verujemo u sebe i pokušaćemo da pobedimo", dodao je Varežao.\nSrbija i Brazil su u dosadašnjem toku takmičenja zabeležili po dve pobede i poraz. Ekipa Aleksandra Đorđevića pobedila je Egipat (85:64) i Iran (83:70), a izgubila je od Francuske (73:74). Brazil je pobedio Francusku (65:63) i Iran (79:50), a izgubio je od Španije (63:82).\n"Pokušaćemo da pobedimo u svakoj utakmici, zato smo ovde", rekao je selektor Brazila Ruben Manjano.


Ruski predsednik Vladimir Putin pozvao je Erdogana na sastanak u Sočiju u jučerašnjem telefonskom razgovoru, dok brojne zemlje pozivaju Tursku da okonča operaciju "Izvor >> Pročitaj celu vest na sajtu NoviMagazin.rs << mira" u Siriji.\nTurska je započela ofanzivu pošto su se SAD, saveznici kurdskih boraca, povukle iz severoistočne Sirije. Tražeći novog zaštitnika posle povlačenja SAD, kurdske vlasti na severu Sirije postigle su dogovor s vladom sirijskog predsednika Bašara Asada, čije su snage u nedelju počele da ulaze u oblasti pod kontrolom Kurda kako bi ih zaštitile od Turaka.\nPrazninu nastalu povlačenjem Amerikanaca juče je počela da popunjava Rusija, razmeštajući vojnike kako bi sprečila sukob snaga sirijske vlade i vojske Turske.\nTurska je počela operaciju 9. oktobra da bi stvorila bezbednu zonu duž svoje granice sa Sirijom, očišćenu od kurdskih boraca koje smatra teroristima i pretnjom po nacionalnu bezbednost.\nBlic: ERDOGAN I PENS POSTIGLI SPORAZUM Turska suspendovala vojne operacije u Siriji\nMoskva -- Ruski ministar spoljnih poslova Sergej Lavrov i njegov iranski kolega Mohamad Džavad Zarif razgovarali su o situaciji na severoistoku Sirije...U tom delu Sirije je u toku turska invazija, a Lavrov i Zarif su izrazili spremnost da pomognu da se ona reši razgovorima, saopštilo je danas rusko...


Zlatibor bez ijednog uređenog parka dočekuje Evropski dan parkova - VRH Vesti\nZlatibor bez ijednog uređenog parka dočekuje Evropski dan parkova\n23. maja 2020. 22. maja 2020. administrator 0 Komentara Evropa, Park, Parkovi Dinaridi, WWF, zlatibor\nU nedelju 24. maja obeležava se Evropski dan parkova pod sloganom „Zdravi parkovi, zdravi ljudi“. Danas je više nego pre potrebno istaći njihovu ulogu ne samo u očuvanju naših prirodnih resursa, već i u očuvanju ljudskog zrdravlja.\nZaštićena područja širom Evrope, i u našem regionu, iskoristiće ovaj dan kao poziv posetiocima da se vrate u parkove koji su ponovo otvoreni za javnost.\nPrenosimo vam izjavu za medije od strane WWF nezavisne organizacije, koja se bavi\nzaštitom prirode i Parkovi Dinarida, mreža zaštićenih područja Dinarida, a o značaju javnih parkova:\nParkovi i zaštićena područja pružaju brojne benefite kao što su očuvanje biodiverziteta, staništa biljaka i životinja, dobrobiti po lokalnu zajednicu i društvo u celosti. Danas je ipak više nego pre potrebno istaći da oni ne štite samo naše prirodne resurse, već imaju veliku ulogu i u očuvanju ljudskog zdravlja. Boravak u prirodi neophodan je čoveku zbog obnavljanja njegove fizičke i mentalne energije, a zbog stalnog povećanja površine urbanih sredina od velike je važnosti stvoriti više prilika da građani borave u prirodi. Brojna zaštićena područja širom Evrope, ali i u našem regionu iskoristiće 24. maj kao poziv posetiocima da se vrate u parkove.\n“Samo očuvani parkovi i zaštićena područja nastaviće da pružaju brojne ekosistemske usluge, u koje spadaju i benefiti po ljudsko zdravlje. Zbog toga je neophodno obezbediti njihovo adekvatno finansiranje koje će potom biti usmereno ka poboljšanju upravljanja parkova i razvijanju održivih aktivnosti. Jedna od mogućih aktivnosti svakako je edukacija, jer su parkovi svojevrsne učionice na otvorenom, koje omogućavaju fizičko distanciranje u situaciji kada je i dalje neophodno poštovati mere za očuvanje javnog zdravlja”, izjavio je menadžer WWF-ovog\nprograma za zaštićena područja Marko Pećarević.\nEvropski dan parkova obeležava se od 1999. godine kao inicijativa Federacije nacionalnih parkova Evrope, u znak sećanja na proglašenje prvih nacionalnih parkova u Evropi u Švedskoj.\nU Srbiji se obeležava od 2001. godine. Nažalost Zlatibor kao turističko i naseljeno mesto nema nijedan uređeni park na svojoj teritoriji.\n← Svetski dan zaštite biodiverziteta\nBiblioteka “Ljubiša R. Đenić“ organizuje Konkurs za aforističara godine →


Rukometaši "Tatran Prešova" pobijedili "KV Sasju" - RTV Doboj\nRukometaši “Tatran Prešova” pobijedili “KV Sasju”\nRukometaši slovačke ekipe “Tatran Prešov” pobijedili su ekipu “Kv Sasja” iz Belgije sa 33:26 tokom drugog takmičarskog dana Međunarodnog rukometnog TV turnira šampiona “Doboj 2016”.\nPrethodno su rukometaši rumunske ekipe “CSM Bukurešt” pobijedili dobojsku “Slogu” rezultatom 41:21, a ekipe “Izviđač MI grupa” i “Vojvodina” odigrale su neriješeno 27:27.\nPrvog takmičarskog dana, “Sloga” je pobijedila “Budvansku rivijeru” rezultatom 33:24, “Vojvodina” je pobijedila rukometaše “Kv Sasja” rezultatom 29:22, a ekipa “Dervente” poražena je od “CSM Bukurešt” rezultatom 14:36.\nUlaz za posjetioce Međunarodnog rukometnog TV turnira šampiona “Doboj 2016”, koji traje do 27. avgusta, od danas je besplatan na osnovu odluke generalnog pokrovitelja grada Doboja, saopšteno je iz Izvršnog odbora turnira.\nDanas, trećeg takmičarskog dana od 17.30 časova igraju “CSM Bukurešt” i “Budvanska rivijera”, od 19.15 časova “Tatran Prešov” i “Izviđač MI grupa”, a od 21.00 čas “Derventa” i “Sloga”.\nU petak, 26. avgusta, planirano je da u 17.30 časova igraju “Vojvodina” i “Tatran Prešov”, u 19.15 časova “Budvanska rivijera i “Derventa”, a u 21.00 čas “Izviđač MI grupa” i “Kv Sasja”.\nPosljednjeg dana turnira, u subotu, 27. avgusta, od 10.00 časova biće igrana utakmica za sedmo mjesto na turniru, od 12.00 časova za peto, a od 18.00 časova za treće mjesto.\nFinalna utakmica planirana je za 20.30 časova. Poslije finala slijedi ceremonija svečanog zatvaranja 48. međunarodnog rukometnog TV turnira.\nDobojski međunarodni rukometni TV turnir šampiona uvršten je u takmičarski kalendar Evropske rukometne federacije i Svjetske rukometne federacije.\nMedijski sponzor turnira je Radio-televizija Republike Srpske. Generalni pokrovitelj je grad Doboj, uz podršku Vlade Republike Srpske i Savjeta ministara BiH.\nBosić danas na stranačkim konvencijama u Banjaluci u Gradišci


Grad podržava kandidaturu KKI “Vrbas” za organizaciju završnog turnira Lige šampiona | Banjaluka.net\nGrad podržava kandidaturu KKI “Vrbas” za organizaciju završnog turnira Lige šampiona\nGrad Banjaluka podržava kandidaturu Košarkaškog kluba invalida “Vrbas” da u aprilu naredne godine budu organizatori završnog turnira Lige šampiona, rekao je ovo gradonačelnik Slobodan Gavranović poslije današnjeg susreta sa delegacijom KKI “Vrbas” i članom Međunarodne federacije košarkaša u kolicima, Ivanom Dabom.\nGradonačelnik Gavranović kazao je da bi ovo takmičenje trebalo da bude održano u periodu obilježavanja Dana grada Banjaluke.\n-Takvo jedno takmičenje grad će podržati, kao što je i do sada podržavo naš košarkaški klub i stajao iza njegovih rezultata. Oni ne samo da promovišu svoj klub, nego i grad Banju Luku, i biće to prilika da se još jednom potvrde i oni, i mi kao dobri domaćini značajnih sportskih događanja – kazao je gradonačelnik.\nOn je dodao da je naš klub pokazao da može da postiže vrhunske rezultate u košarci.\n-Zato ima našu podršku, i zato ćemo, nadam se, zajedno sa njima biti dobri domaćini – naglasio je gradonačelnik, istakavši da će se poslije obilaska svih objekata uraditi određene intervencije na njima da bi ih prilagodili i stvorili uslove da se to takmičenje u Banjaluci može organizovati na najvišem nivou.\nPredsjednik KKI „Vrbas“, Marinko Umičević rekao je da je potrebno ispuniti određene uslove u vezi sa dvoranom i hotelskim smještajem, za koje se nada da će biti uspješno riješeni i da će imati priliku da dostojno predstave naš grad i Republiku.\n-Nadam se da ćemo dobiti organizaciju, a onda ćemo zajedno sve dovesti u red. Grad ulaže dosta u sportske objekte koji su prilagođeni invalidima – kazao je Umičević, koji se zahvalio Gradskoj upravi i gradonačelniku na podršci.\nPredstavnik Međunarodne federacije košarkaša u kolicima, Ivan Dabo koji boravi u gradu na Vrbasu kako bi provjerio ispunjenost uslova, kazao je da mu je drago što su se Banjaluka i KKI „Vrbas“ kandidovali za organizaciju ovog takmičenja, koje je jedno od četiri vrhunska takmičenja košarke u kolicima u Evropi.\n-Drago mi je što će se prepreke, koje sam uočio i ukazao na njih, riješiti u saradnji sa Gradom, te da se pojavio jedan novi organizator na karti Evrope – zaključio je Dabo.


Kada primetite da Vaše dete duže od jednog meseca ima nevoljne i energične pokrete i ispušta određene glasove koji mogu da se jave iznenada, pojedinačno i u seriji - verovatno je reč o tikovima.\nTik je brz, nevoljni pokret voljne muskulature koji se javlja samo u budnom stanju. Javlja se u vidu trzaja, treptanja, žmirkanja, plaženja jezika, pućenja usana, škljocanja zubima, pljuckanja, grimasama lica, trzaja glave napred - nazad; zatim izvijanja ramena, kašljucanja, poskakivanja u hodu, ispuštanja neartikulisanih glasova, izgovaranja nepristojnih reči itd.\nTakvo dete je uvek u pokretu, ni trenutka nema mira, ume agresivno da reaguje, često i lako zaplače i brzo se naljuti. Očigledno postoji veza između pojave tika i hiperaktivnosti deteta. Osim toga, dete sa tikovima može imati i niz drugih problema: teškoće sa spavanjem, probleme sa govorom, enurezu (umokravanje), enkomprezu (nemogućnost zadržavanja stolice) i dr. U svakom slučaju, u zavisnosti od toga koji je vid manifestacije u pitanju, potrebno je prvo konsultovati lekara određene specijalnosti, pa sa isključenjem problema organske prirode u saradnji sa psihologom prevazići pojavu tikova.\nTikovi se obično javljaju u ranom detinjstvu, između 4. i 11. godine najčešće, mada se mogu pojaviti i u pubertetu i nešto su češći kod dečaka. Uglavnom su prolazni i nestaju već posle nekoliko nedelja ili meseci.\nUglavnom dolaze do izražaja kada je dete pod stresom (polazak u vrtić ili školu, rađanje brata ili sestre, selidba, razvod roditelja...). Roditelji dece sa tikovima su najčešće strogi, a često to i ne primećuju. Upoređuju svoju decu sa vršnjacima i to na njihovu štetu, pa pribegavaju čak i fizičkim kaznama i nekada su strogi, a nekada popustljivi. Takva deca su preopterećena zahtevima roditelja i njihovim neostvarenim ambicijama nameću deci dodatne aktivnosti (učenje stranih jezika, pohađanje muzičke škole, baleta, bavljenje raznim sportovima...), a za dete je to često previše. Zato ta deca imaju i loše smopoštovanje iako su podjednako inteligentna, čak imaju i bolju sposobnost reagovanja, razumevanja i dobro dugoročno pamćenje.\nU svakom slučaju, veoma je važno na vreme prepoznati tik, pronaći uzrok njegove pojave bez obzira da li je to stres ili neki drugi psihički uzrok i timskim radom sa psihologom uz tehnike relaksacije prevazići problem.


PITANJE ODLAGANJA RADIOAKTIVNOG OTPADA Košarac: Snagom argumenata ćemo odbraniti Trgovsku goru - Srpskainfo\nMinistar spoljne trgovine i ekonomskih odnosa u Savjetu ministara BiH Staša Košarac rekao je da je BiH odlučna da snagom argumenata odgovori na inicijativu Hrvatske da na Trgovskoj gori odlaže radioaktivni otpad, jer ta lokacija nije adekvatna što je pokazali i posljednji potresi.\nKošarac je rekao novinarima da ostaju pri stavu da Čerkezovac nije adekvatan za odlagalište radioaktivnog otpada, da je to loše za stanovništvo u Republici Srpskoj i Federaciji BiH.\nOn je uvjeren da će na temelju konvencija i potpisanih međunarodnih ugovora moći da snagom argumenata i naučno-istraživačkog rada dokažu da taj lokalitet nije adekvatan.\nIstakao je značaj brige o zdravlju 250.000 stanovnika na tom području, te napomenuo da i potresi na lokalitetu u Petrinji u Hrvatskoj, Kozarskoj Dubici i Kostajnici uvjeravaju u činjenicu ekspertskog tima da na tom području ne treba praviti odlagalište.\n– Vazdušnom linijom Čerkezovac je od Petrinje udaljen 44,34 kilometra i to je dodatna argumentacija za nas – istakao je Košarac.\nKošarac je istakao da treba graditi i čuvati dobre bilateralne odnose sa Hrvatskom, ali, ukoliko nastavi da potencira izgradnju odlagališta na tom lokalitetu, siguran je da će ona pored primjene Espo konvencije niti tražena i pravna zaštita.\nOn je dodao da mu je žao što Ministarstvo spoljne trgovine i ekonomskih odnosa, koje ima koordinirajuću ulogu u oblasti ekologije, nije bilo aktivno u prošlom periodu kada je riječ o Trgovskoj gori.\n– Imali smo zastoj i kada je u pitanju ekspertski tim u smislu usaglašavanja sa ministrom inostranih poslova Biserom Turković i konstituisali smo pravni tim – rekao je Košarac\nKošarac je podsjetio da je formiran pravni tim koji će se baviti analizom pravnih dokumenata na osnovu kojih će Savjetu ministara predložiti određene korake.\nOn je naveo da je od ekspertskog i pravnog tima tražio informacije o tome šta je urađeno, jer je prošlo tri mjeseca od njihovog konstituisanja, a informaciju traži da bi je dostavio Savjetu ministara.\n– To je naša obaveza da obavještavamo Savjet ministara o aktivnostima koje smo preduzeli kada je riječ o Trgovskoj gori – zaključio je Košarac.\nPolitika argumentioldaganjeRadioaktivni otpadStaša KošaracTrgovska gora\n"KAD ČUJEM NJIHOVE ARGUMENTE, JA SE NAJEŽIM" Dr Kon se oglasio poslije sjednice Kriznog štaba\nKOŠARAC O TRGOVSKOJ GORI Argumentima onemogućiti da se gradi odlagalište radioaktivnog otpada\nKOŠARAC O TRGOVSKOJ GORI “Zemljotres dodatni argument za osporavanje odlagališta”\nSkladištenje radioaktivnog otpada: Potpisan ugovor za istražne radove na lokaciji Čerkezovca


Sindikalni lideri imaju ministarske plate: Mjesečno dobijaju od 1.500 – 3.500 KM - Prnjavorski informativni portal\nSindikalni lideri imaju ministarske plate: Mjesečno dobijaju od 1.500 – 3.500 KM\nKoga štite sindikalni lideri u Bosni i Hercegovini, pitanje je svih pitanja. Da li one uposlene u javnoj upravi ili radničku klasu koja jedva sastavlja kraj s krajem.\nOdgovor su dali same vođe sindikata, i glasi – štite one koji spadaju u privilegovani sloj društva. Da je riječ povlaštenom sloju svjedoči i činjenica da su prosječne plate u administrativnom aparatu duplo veće od prosječnih plata u realnom sektoru, piše portal “Klix.ba”\nTV1 je objavila iznose koji mjesečno dobijaju sindikalni lideri. Iako tvrde da štite radnike, ispostavilo se da bi sindikalci mogli da izgube trenutne privilegije usvajanjem novog Zakona o radu. Prvenstveno, mogli bi izgubiti, svoje, kako i sami priznaju ministarske plate. Iznosi koje vođe sindikata primaju, ispostavilo se variraju od 1500 do 3500 KM na mjesečnom nivou.\nIsmet Bajramović, prvi sindikalac Federacije, mjesečno prima blizu 3.500 KM. To je iznos tri prosječne plate u Federaciji. Osnovna plata mu iznosi 2.460 KM. Dnevno za topli obrok prima 8 KM. Osim toga, Bajramović prima naknadu od 500 KM, kao član Ekonomsko-socijalnog vijeća.\nSavez sindikat pisao Stevandiću: “U političkoj karijeri najbolje ste ispekli neistine!”


Telekom Srbija smenio Hrvatski telekom na vrhu liste najvećih telekoma na Balkanu - Biznis i Finansije\nHome\tVestiEkonomija\tTelekom Srbija smenio Hrvatski telekom na vrhu liste najvećih telekoma na Balkanu\nSa prihodom od 820 miliona evra u 2020. godini Telekom Srbija našao se na čelu liste 20 najvećih telekoma na Balkanu, piše hrvatski portal Media Daily, specijalizovan za medijsku i telekomunikacionu industriju.\nU tradicionalnoj Top listi 20 telekoma za 2020. godinu po prihodima, dobiti i broju zaposlenih, a koju ovaj portal objavljuje svake godine, došlo je do promene na samom vrhu.\n„Sa 820 miliona evra prihoda u 2020. godini na čelu lestvice 20 najvećih telekoma na Balkanu po prvi put se nalazi Telekom Srbija. Hrvatski Telekom beleži značajan pad prihoda što ga je i dovelo na drugu poziciju no i dalje je to respektabilnih 780 miliona evra (38 miliona evra manje nego 2019.) Pozicije od trećeg do šestog mesta po prihodima i dalje drže Telekom Slovenije, A1 Hrvatska, Telenor i A1 Srbija. Među njima simbolično je i povećao prihode samo Telenor (dva miliona evra) dok ostali beleže pad“.\nKako je pokazala analiza ovog portala, ukupni prihodi 20 najvećih telekom kompanija u regionu su bili 5.448.525.346 evra i manji su u odnosu na 2019. godinu za približno 105 miliona evra.\nneme izbora 11. oktobra 2021. - 10:22\nBolje bi za građane bilo da su prestigli po kvalitetu usluge, a sa cenama koje nameću u banana zemlji bez pravila lako je ostvariti dobit po želji.


Aleks Okslejd Čembrlen - Blic Sport\nNavijači Liverpula su ovih dana imali mnogo razloga za zadovoljstvo, jer je trener Jirgen Klop doveo nekoliko zaista zvučnih pojačanja, ali je ove srede stigla i jedna veoma loša vest.\nČELIČNI KAPITEN SRBIJE Talentovani Englez udario u Kolarova - propušta Mundijal\nFudbaler Liverpula Aleks Okslajd-Čemberlen doživeo je tešku povredu na meču sa Romom u polufinalu Lige šamiona koju je njegov tim dobio sa 5:2.\nPOTVRĐENO Okslejd-Čemberlen "pobegao" iz Arsenala u Liverpul /FOTO/\nDosadašnji fudbaler Arsenala Aleks Okslejd-Čemberlen i zvanično je novi igrač Liverpula, saopštio je klub s Enfilda.\nNOVI UDARAC ČELSIJU Čemberlen izabrao Enfild, Liverpul "igra" za Zvezdu\nČelsi je pokušao, Liverpul je uspeo! Aleks Okslejd Čemberlen, dosadašnje desno krilo Arsenala, Zvezdinog rivala u Ligi Evrope, narednih pet godina provešće na Enfildu. "Tobdžije" su zaradile 43.000.000 evra, "redsi" sad kreću u operaciju "Lemar"...\nTROFEJ ZA KRAJ Okslejd Čemberlen: FA kup bi učinio sezonu boljom\nFudbaler Arsenala Aleks Okslejd Čemberlen rekao je da bi osvajanje FA kupa učinilo sezonu mnogo boljom za londonski klub. Ekipa Arsena Vengera će u subotu od 18.30 na londonskom Vembliju igrati protiv šampiona Čelsija u finalu FA kupa.\nLester bi da dovede pojačanje iz Arsenala\nAko je verovati Dejli Miroru, engleskom tabloidu, uprava fudbalskog kluba Lester, novog šampiona Premijer lige, zainteresovana je da ekipu pojača fudbalerom Arsenala Aleksom Okslejd Čemberlenom.\nENGLEZI U PROBLEMU Čemberlen ne ide na Evropsko prvenstvo\nEngleski fudbalski reprezentativac Aleks Okslejd Čemberlen zbog povrede kolena propustiće Evropsko prvenstvo u Francuskoj, potvrdio je menadžer Arsenala Arsen Venger.\nMurinjov brod tone, krah Liverpula, Siti neumoljivo deli lekcije\nFudbaleri Arsenala ostvarili su pobedu u prvoj utakmici četvrtog kola Premijer lige, pošto su savladali Njukasl našeg Aleksandra Mitrovića sa 1:0. Potpuni krah doživeli su Čelsi i Liverpul kod kuće - "plavci" su poraženi od Kristal Palasa sa 1:2, a na Enfildu je slavio Vest Hem sa 2:0. Istim rezultatom je Mančester siti pobedio Votford na svom terenu.\nArsenal bez "Oksa" skoro mesec dana\nFudbaler Arsenala Aleks Okslejd Čemberlen pauziraće tri do četiri nedelje zbog povrede butnog mišića, potvrdio je menadžer londonskog kluba Arsen Venger.\nFudbaler Arsenala Aleks Okslejd-Čemberlen rekao je da trener Arsen Venger nije kriv za promenljive rezultate ekipe i da igrači moraju da preuzmu odgovornost za lošu igru.\nNervoza u engleskom kampu, Okslejd-Čembrlen povređen, ostaje bez Mundijala?\nPrijateljska utakmica sa Ekvadorom uopšte nije prošla kako su se Englezi nadali: u Majamiju je bilo 2:2, a pritom je teren, pre vremena, zbog izgleda ozbiljne povrede morao da napusti Aleks Okslejd-Čembrlen.\nOkslejd-Čemberlen odsustvuje tri meseca\nVezni fudbaler Arsenala Aleks Okslejd-Čemberlen mogao bi da odsustvuje tri meseca zbog povrede kolena koju je dobio u prvoj utakmici engleske Premijer lige.\nArsenalova uzdanica Okslejd Čembrlen umalo završio među ragbistima\nKrilni igrač Arsenala Aleks Okslejd-Čembrlen mogao je umesto fudbalerima umalo da završi među ragbistima.\nČemberlen: Želim da budem kao Zola\nNovo pojačanje Arsenala Aleks Okslejd Čemberlen otkrio je da je mu je fudbalski idol iz dečačkih dana Đanfranko Zola.


Musljiu: DPK je protiv crvenih linija, čak i kada je Samoopredeljenje u pitanju - Kosovo Online\nMusljiu: DPK je protiv crvenih linija, čak i kada je Samoopredeljenje u pitanju\n30. Decembar 2020. • 11:52\nPoslanica Demokratske partije Kosova Ganimete Musljiu rekla je da njena stranka nema crvenih linija ni za jednu drugu stranku, uključujući i Pokret Samoopredeljenje, sa kojim se ta partija stalno sukobljava, prenosi Koha.\nMusljiu je za Kosova Pres rekla da se unutar DPK nije razgovaralo o predizbornim koalicijama na predstojećim izborima.\n„Demokratska partija nikada nije postavila crvene linije. DPK ima doživotnu koaliciju sa građanima Kosova. Uvek ćemo biti garancija za državu sa integritetom, sa punim suverenitetom u kojoj će se svaki građanin Republike Kosovo osećati dostojanstveno. Pokret Samoopredeljenje je stranka kosovskih Albanaca, to znači da ista pravila važe i za tu stranku, da nisu izuzetak.\nZa sada, kao politička stranka i organizaciona struktura, koja donosi odluke, nismo razgovarali na temu o koalicijama, ni predizbornim, ni postizbornim, za formiranje Vlade Republike Kosovo”, rekla je Musljiu.\n„Demokratska partija Kosova poslednjih godina postala je model kako demokratske stranke treba da funkcionišu u nezavisnoj državi. To kažem zato što smo pre godinu dana imali izbore na Kosovu i sve političke stranke postavile su crvene linije prema našoj stranci, jedino je DPK bila protiv crvenih linija albanskih političkih partija na Kosovu.\nSada, sve stranke, u svakom televizijskom studiju, u svakom nastupu kažu da su crvene linije beskorisne i da neće biti prioritet nijedne stranke. To znači da je Demokratska stranka održala predavanje drugim strankama, da su naučili iz prošlosti”, rekla je Musljiu.\nIstakla je da će se ponude za moguće koalicije zasnivati na idejama i vizijama i pozvala biračko telo da ne glasa sa nezadovoljstvom, već da se usredsredi na stranke koje su dale rezultate i stvorile stabilnost u zemlji.\nMusljiu je ocenila da je pred predstojeće izbore, Kosovo destabilizovano i nesigurno više nego ikada.\nNa Kosovu će se početkom sledeće godine održati vanredni parlamentarni izbori, nakon odluke Ustavnog suda da je glas poslanika Etema Arifija za formiranje vlade Avdulaha Hotija, juna meseca, bio nevažeći.\nOčekuje se da v.d. predsednika raspiše izbore, nakon objavljivanja odluke Ustavnog suda u celosti.\nDPK koalicija Samoopredeljenje\nHodžaj predložio nov način izbora kandidata za poslanike u DPK\nVršilac dužnosti predsednika Demokratske partije Kosova i kakdidat te stranke za premijera Enver Hodžaj održao je sinoć sastanake sa ograncima DPK u Mališevu, Prizrenu i Hasu gde je predstavio smernice na koji će stranka delovati u narednom periodu, prenosi Gazeta Ekspres.\nBećaj: Samoopredeljenje naučilo lekciju, bez crvenih linija prema DPK\nMusljiu: DPK je nadmašio sebe za dobrobit zemlje\nKodra: DPK za izbore spremnija nego ikad, cilj je pobeda


11. juli Dan žalosti u BiH – Zvornik Danas\nNaslovna/izbor urednika/11. juli Dan žalosti u BiH\nSavjet ministara BiH jednoglasno je danas usvojio odluku da 11. juli ove godine bude proglašen danom žalosti u cijeloj BiH kao dan sjećanja na žrtve u Srebrenici.\nPredsjedavajući Savjeta ministara Bih Denis Zvizdić rekao je na konferenciji za novinare da ovakva odluka ne bi trebalo da izazove bilo čiju nervozu, jer je to, prije svega, odraz prijeteta i obaveznog odnosa prema onome što se desilo u Srebrenici.\nKomentarišući najavu dolaska predsjednika Vlade Srbije Aleksandra Vučića 11. jula u Srebrenicu, Zvizdić je naveo da je u Srebrenicu dobrodošao „svako ko želi da dođe, da se pokloni i oda počast i pomen žrtvama“.\n„Tu posjetu ne smatram istorijskom, kako se ona pokušava proglasiti. Ona je jedna u nizu posjete zvaničnika Srbije, jer se prije Vučića žrtvama u Srebrenici poklonio i bivši predsjednik Srbije Boris Tadić“, rekao je Zvizdić.\nOn je istakao da bi istorijskim smatrao kada bi neko od zvaničnika Srbije rekao da se u Srebrenici desio genocid.\n11. jul bih dan žalosti srebrenica\nKavazović: BiH da oduzima državljanstva\nJedna osoba preminula, pet novozaraženih Zvorničana


Uprava za organizovani i teški kriminalitet MUP-a Republike Srpske u okviru istrage ubistva banjalučkog biznismena Slaviše Krunića 22. aprila u Glamočanima ostvarila je saradnju sa MUP-om Srbije, rekla je Srni načelnik Odjeljenja za odnose sa javnošću MUP-a Srpske Mirna Miljanović.\nMiljanovićeva je podsjetila da je juče na području grada Banjaluka uhapšen radnik "Sektor sekjuritija" čiji su inicijali R.G. koji je osumnjičen da je učestvovao u pripremanju i izvršenju krivičnih djela teško ubistvo i teško ubistvo u pokušaju.\nOna je navela da je ovo lice danas predato Republičkom tužilaštvu zbog sumnje da je, zajedno sa licima čiji su inicijali Ž.K, E.B. i B.Đ. učestvovao u izvršenju krivičnog djela teško ubistvo Slaviše Krunića i Žarka Pavlovića i krivičnog djela teško ubistvo u pokušaju Gorana Ilića.\nOvo lice predato je Republičkom tužilaštvu, Posebno odjeljenje za suzbijanje korupcije, organizovanog i najtežih oblika privrednog kriminala, uz dopunu izvještaja o učinjenim krivičnim djelima.\nMiljanovićevaje istakla da Uprava za organizovani i teški kriminalitet MUP-a Srpske, pod nadzorom Republičkog javnog tužilaštva, nastavlja rad na rasvjetljavanju svih okolnosti ubistava u Glamočanima.\nPrema saznanjima Srne, uhapšen je radnik firme "Sektor sekjuriti" Rodoljub Gajić iz Banjaluke, koji je obezbjeđivao suprugu i djecu ubijenog Krunića, te da je informacije odavao osumnjičenima Benediju Đukanoviću i Emiliu Baldi.\nU okviru istrage ubistva Krunića uhapšen je Emilio Baldo i njemu je određen jednomjesečni pritvor, dok se za Benedijem Đukanovićem, drugim osumnjičenim i dalje traga.\nProsječna cijena novih stanova u RS 1.513 KM\tPrijatelji i saradnici ogorčeni na Gajića: "Plakao sa nama na sahrani, dao je i čitulju"